open-index/open-wikipedia-markdown huggingface dataset:
แทกติกส์โอเกอร์: เล็ตอัสคลิงทูเกตเตอร์

() เป็นเกมเล่นตามบทบาททางยุทธวิธีของญี่ปุ่นที่สร้างโดยบริษัทเควสต์ เกมดังกล่าวเปิดตัวใน ค.ศ. 1995 บนเครื่องซูเปอร์แฟมิคอมที่ประเทศญี่ปุ่นในฐานะภาคต่อของ*[[โอเกอร์แบตเทิล: เดอะมาร์ชออฟเดอะแบล็กควีน]]* โดยภาค*เล็ตอัสคลิงทูเกตเตอร์*เป็นผลงานที่สองที่เปิดตัวในแฟรนไชส์*[[โอเกอร์แบตเทิล]]* ซึ่งมีองค์ประกอบรูปแบบการเล่นที่แตกต่างกันอย่างมากจากภาคก่อน ในขณะที่ภาค*เดอะมาร์ชออฟเดอะแบล็กควีน*มีผู้เล่นจัดการกองทัพของหมู่โรมมิงอิสระแบบกึ่งเรียลไทม์ในพื้นที่ขนาดใหญ่ ภาค*แทกติกส์โอเกอร์*จะนำเสนอการต่อสู้แบบผลัดกันเล่น และให้การควบคุมตัวละครแต่ละตัวได้มากกว่า เกมดังกล่าวได้รับการเผยแพร่อีกครั้งสำหรับเซกา แซตเทิร์น ใน ค.ศ. 1996 และเพลย์สเตชันใน ค.ศ. 1997 ส่วนเกมรีเมคที่พัฒนาโดยทีมพัฒนาดั้งเดิมได้รับการเผยแพร่สำหรับเพลย์สเตชัน พอร์เทเบิล ในเดือนกุมภาพันธ์ ค.ศ. 2011 โดยในประเทศญี่ปุ่น การรีเมคได้รับการเปลี่ยนชื่อเป็น

## รูปแบบการเล่น
left|thumb|275px|ภาพหน้าจอ (เวอร์ชันเพลย์สเตชัน)

รูปแบบการเล่นของ*แทกติกส์โอเกอร์*นั้นคล้ายกับรูปแบบกลยุทธ์ผลัดกันเล่นของเกมเล่นตามบทบาททางยุทธวิธี ซึ่งมุ่งเน้นไปที่การต่อสู้อย่างประปรายในระดับหมู่, ผลัดกันเล่น, การเคลื่อนที่แบบกริด เช่นเดียวกับเกมเล่นตามบทบาททางยุทธวิธีอื่น ๆ ผู้เล่นจะสร้างทีมของตัวละครหลายตัวพร้อมคลาสที่เปลี่ยนแปลงได้ และต่อสู้กับยุทธการบนกริดแบบไอโซเมตริก ลำดับการเคลื่อนที่จะขึ้นอยู่กับความเร็วของตัวละครแต่ละตัว ซึ่งตรงกันข้ามกับเกมที่แต่ละฝ่ายเคลื่อนทีมทั้งหมดพร้อมกัน ตัวละครแต่ละตัวจะเคลื่อนที่ทีละตัวบนกริด และคำสั่งของการต่อสู้จะได้รับการคำนวณสำหรับตัวละครแต่ละตัวทีละตัว

รูปแบบการเล่นจะผสมกับคัตซีนที่แสดงให้เห็นถึงโครงเรื่อง ที่แสดงในมุมมองไอโซเมตริกแบบเดียวกับการต่อสู้ การเคลื่อนไหวและการจัดการทีมระหว่างการต่อสู้จะทำผ่านอินเทอร์เฟซแผนที่ ตัวละครของมนุษย์ส่วนใหญ่เริ่มต้นด้วยเหล่าแอมะซอนหรือทหาร โดยการอัปเลเวลให้ถูกต้อง พวกเขาสามารถก้าวไปสู่คลาสชายหรือหญิงอื่น ๆ ได้ในภายหลัง แม้ว่าคลาสขั้นสูงส่วนใหญ่จะจำกัดการจัดตำแหน่งบางอย่าง ได้แก่ ตามกฎ, ไม่เข้าข้างใด หรือโกลาหล คุณสมบัติอีกประการหนึ่งคือ "วอร์เรนรีพอร์ต" ซึ่งเป็นฐานข้อมูลประเภทหนึ่งในดินแดน, ผู้คน, การเผชิญหน้า และเผ่าพันธุ์ของวาเลเรีย

รูปแบบการเล่นแบบผลัดกันเล่นที่ได้แนะนำในภาค*เล็ตอัสคลิงทูเกตเตอร์* ได้เปิดตัวซีรีส์ย่อยภายในแฟรนไชส์*โอเกอร์แบตเทิล* โดยมี*แทกติกส์โอเกอร์*ใช้เพื่อแยกแยะรูปแบบการเล่นทั้งสองรูปแบบในภาคต่อในภายหลัง เช่น *[[แทกติกส์โอเกอร์: เดอะไนต์ออฟโลดิส]]*

## โครงเรื่อง
thumb|left|256px|แผนที่อาณาจักรวาเลเรีย

### ฉาก
ตามลำดับเหตุการณ์ คือตอนที่เจ็ดของโอเกอร์ซากา ซึ่งเป็นไปตามเหตุการณ์ที่นำเสนอในบทที่ห้าโดยตรงจาก*โอเกอร์แบตเทิล: เดอะมาร์ชออฟเดอะแบล็กควีน* และดำเนินไปพร้อมกับบทที่หกอย่าง*[[โอเกอร์แบตเทิล 64: เพอร์เซินออฟลอร์ดรีคาลิเบอร์]]* แม้ว่าทั้งสองเกมจะเกิดขึ้นในส่วนต่างกันของโลกก็ตาม เหตุการณ์ในเนื้อเรื่องเสริมอย่าง*แทกติกส์โอเกอร์: เดอะไนต์ออฟโลดิส* นั้นนำหน้าภาค*เล็ตอัสคลิงทูเกตเตอร์* โดยมีตอนจบอีกแบบในอดีตที่อ้างอิงถึงเหตุการณ์ในตอนต้นของตอนหลังโดยตรง เรื่องราวนี้เกิดขึ้นในอาณาจักรวาเลเรีย ซึ่งเป็นบ้านเกิดของชาวกัลกาสถาน, วาลิสเตอร์ และบาครัม

## หมายเหตุ

## อ้างอิง

## แหล่งข้อมูลอื่น
* 

หมวดหมู่:วิดีโอเกมที่ออกวางจำหน่ายในปี พ.ศ. 2538
หมวดหมู่:โอเกอร์แบตเทิล
หมวดหมู่:เกมสำหรับเพลย์สเตชัน
หมวดหมู่:เกมสำหรับเพลย์สเตชันแบบพกพา
หมวดหมู่:เกมสำหรับเซกา แซตเทิร์น
หมวดหมู่:เกมสำหรับซูเปอร์แฟมิคอม
หมวดหมู่:วิดีโอเกมที่พัฒนาขึ้นในประเทศญี่ปุ่น
วัดหัวข่วง

**วัดหัวข่วง** อาจหมายถึง
* **[[วัดหัวข่วง (จังหวัดน่าน)|วัดหัวข่วง]]** จังหวัดน่าน
* **[[วัดหัวข่วง (จังหวัดเชียงใหม่)|วัดหัวข่วง]]** จังหวัดเชียงใหม่
* วัดหัวข่วง หรือ **[[วัดแสนเมืองมาหลวง]]** จังหวัดเชียงใหม่
* **[[วัดหัวข่วง (จังหวัดแพร่)|วัดหัวข่วง]]** จังหวัดแพร่
* **[[วัดหัวข่วง (จังหวัดลำปาง)|วัดหัวข่วง]]** จังหวัดลำปาง
* **[[วัดราชฐานหลวงหัวข่วง]]** เชียงตุง ประเทศพม่า

หัวข่วง
ท่าอากาศยานบัยฮาน

**ท่าอากาศยานบัยฮาน**  เป็นท่าอากาศยานที่รองรับเมืองบัยฮานในเขตผู้ว่าการชับวะฮ์ ประเทศเยเมน

## สิ่งอำนวยความสะดวก
ท่าอากาศยานตั้งอยู่ที่ความสูง  เหนือระดับน้ำทะเลปานกลาง มีทางวิ่งเครื่องบินเดียวที่ปูด้วยยางมะตอยคิดเป็นเนื้อที่ 

## อ้างอิง


## แหล่งข้อมูลอื่น
* 

บัยฮาน
หมวดหมู่:เขตผู้ว่าการชับวะฮ์
ตำบลท่าวังตาล

**ท่าวังตาล** เป็นตำบลในอำเภอสารภี จังหวัดเชียงใหม่ เป็นที่ตั้งเวียงกุมกาม ซึ่งเป็นอดีตเมืองหลวงอาณาจักรล้านนาที่พญามังรายโปรดให้สร้างขึ้น และเป็นพื้นที่ขยายตัวของชุมชนที่รองรับความเจริญเติบโตของนครเชียงใหม่

## ที่ตั้งและอาณาเขต
ตำบลท่าวังตาลมีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลหนองหอย
* **ทิศตะวันออก** ติดต่อกับตำบลหนองผึ้ง และตำบลยางเนิ้ง
* **ทิศใต้** ติดต่อกับตำบลหนองแฝก และตำบลดอนแก้ว
* **ทิศตะวันตก** ติดต่อกับตำบลป่าแดด
[thumb|275x275px|[เวียงกุมกาม]]

## ประวัติ
ท่าวังตาล พัฒนาการมาจากชุมชนโบราณสถานเวียงกุมกาม ซึ่งพญามังรายทรงสร้างขึ้นบริเวณที่ราบลุ่มแม่น้ำปิง เป็นรูปสี่เหลี่ยมผืนยาวตามลำน้ำปิงสายเก่า ตัวเมืองวางแนวทแยงทิศตะวันออกเฉียงใต้สู่ตะวันตกเฉียงเหนือ โดยกำแพงด้านเหนือเลียบปิงห่าง การวางผังเมืองแนวทแยงคงช่วยชะลอการส่งน้ำจากแม่น้ำเข้าคูเมือง เพื่อไม่ให้น้ำไหลแรงจนทำให้คูเมืองเสียหาย หลังจากพญามังรายสร้างเมืองเชียงใหม่ เวียงกุมกามจึงมีฐานะเป็นพันนากุมกาม จนกระทั่งสมัยธนบุรี ชื่อของพันนากุมกามได้หายไป แต่กลับปรากฎเป็นชื่อ *ท่าวังตาล*

เมื่อสมเด็จพระเจ้ากรุงธนบุรีทรงกองทัพธนบุรีมาช่วยพระยาจ่าบ้านและพระเจ้ากาวิละต่อสู้กับพม่า ซึ่งยึดครองเมืองเชียงใหม่ โดยสู้รบกันที่ท่าวังตาล ในสมัยพระเจ้ากาวิละ ท่าวังตาลเป็นท่าน้ำที่สำคัญแห่งหนึ่ง เมื่อพระเจ้ากาวิละเดินทางกลับจากกรุงเทพฯ พระเจ้ากาวิละจะขึ้นเรือที่ท่าวังตาลเช่นกัน ท่าวังตาลจึงเป็นท่าน้ำสืบมาจนกระทั่งการคมนาคมทางน้ำหมดความสำคัญลง ต่อมาในสมัยพระเจ้ากาวิโลรสสุริยวงศ์ และพระเจ้าอินทวิชยานนท์ ได้ใช้สถานที่นี้เป็นที่ประหารชีวิตนักโทษเมืองเชียงใหม่ ปัจจุบันคือ สุสานท่าวังตาล ในเขตตำบลป่าแดด 

ปี พ.ศ. 2492 หมู่ 12 บ้านเกาะกลาง ตำบลท่าวังตาล อำเภอสารภี ขุนไตรกิตยานุกูล (อัมพร ไตรกิตยานุกูล) ผู้ว่าราชการจังหวัดเชียงใหม่ และพระยารามราชภักดี ปลัดกระทรวงมหาดไทย ทำหน้าที่แทนรัฐมนตรีว่าการกระทรวงมหาดไทยในขณะนั้น ได้พิจารณาโอนท้องที่หมู่บ้านเกาะกลางไปขึ้นกับตำบลป่าแดด ของอำเภอเมืองเชียงใหม่ โดยตั้งเป็นหมู่ 8 ตำบลป่าแดด

## การแบ่งเขตการปกครอง

### การปกครองส่วนภูมิภาค
พื้นที่ตำบลท่าวังตาลประกอบด้วยหมู่บ้านทั้งสิ้นจำนวน 13 หมู่บ้าน มีจำนวนประชากร 11,981 คน แบ่งเป็นชาย 5,485 คน หญิง 6,496 คน (เดือนธันวาคม 2566) เป็นตำบลที่มีจำนวนประชากรมากเป็นอันดับ 2 ในอำเภอสารภี

: 
: 
: 

 ปี **พ.ศ. 2558** มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

### การปกครองส่วนท้องถิ่น
ตำบลท่าวังตาลเดิมมีฐานะเป็นสภาตำบลท่าวังตาล ในปี พ.ศ. 2516 ต่อมาปี พ.ศ. 2538 สภาตำบลท่าวังตาลมี 13 หมู่บ้าน พื้นที่ 13.63 ตารางกิโลเมตร ประชากร 8,702 คน และ 2,867 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลท่าวังตาลอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลท่าวังตาล

ปี พ.ศ. 2551 เขตองค์การบริหารส่วนตำบลท่าวังตาลมี 13 หมู่บ้าน พื้นที่ 13.63 ตารางกิโลเมตร ประชากร 9,593 คน และ 3,797 ครัวเรือน รายได้จริงไม่รวมเงินอุดหนุน 21.27 ล้านบาท รายจ่ายประจำ 7.41 ล้านบาท สมาชิกสภาองค์การบริหารส่วนตำบลท่าวังตาล จะครบวาระในวันที่ 30 กรกฎาคม พ.ศ. 2552 กับประสงค์จะจัดตั้งเป็นเทศบาลตำบลตั้งแต่วันที่ 1 สิงหาคม พ.ศ. 2552 กระทรวงมหาดไทยจึงพิจารณาให้องค์การบริหารส่วนตำบลท่าวังตาลอยู่ในเงื่อนไขที่จะจัดตั้งเป็นเทศบาลตำบลได้ จึงได้รับการจัดตั้งเป็น เทศบาลตำบลท่าวังตาล

## อ้างอิง

ท่าวังตาล
ท่าวังตาล
วัดหัวข่วง (จังหวัดแพร่)

**วัดหัวข่วง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเวียง อำเภอเมืองแพร่ จังหวัดแพร่

วัดหัวข่วง เชื่อกันว่าสร้างในสมัยเดียวกันกับพระธาตุช่อแฮ (พ.ศ. 1387) และวัดพระหลวงธาตุเนิ้ง คาดว่าสร้างขึ้นในสมัยท้าวพหุสิงห์ พระโอรสพ่อขุนหลวงพล เจ้าผู้ครองนครแพร่คนแรก เมื่อพ่อขุนหลวงพลอพยพมาจากเมืองสิบสองปันนา ทางตอนใต้ของจีน ท่านลงมาตั้งที่บริเวณอำเภอร้องกวาง แต่พบว่ามีผู้ปกครองอยู่แล้ว คือ เจ้าวงพระถางเฒ่า จึงย้ายมาบริเวณอำเภอเมืองแพร่ มาสร้างชุมชน ได้สร้างวัดแห่งหนึ่งขึ้นนั่นก็คือ วัดหลวง หลังจากปกครองเมืองแพร่มาเป็นเวลานานและอายุมากขึ้น จึงได้ยกเมืองให้แก่โอรสนามว่าท้าวพหุสิงห์ หลังจากขึ้นครองเมืองแล้ว ท้าวพหุสิงห์ได้บูรณะวัด โดยว่าจ้างช่างชาวเมืองเวียงพางคำเชียงแสน มาซ่อมแซมบูรณะวัดหลวง จากนั้นแม่เฒ่าจันคำวงศ์ ย่าของท้าวพหุสิงห์ได้เห็นฝีมือที่สวยงามของช่าง จึงคิดจะสร้างวัดขึ้นใหม่อีกแห่งหนึ่ง จึงเลือกเอาที่ดินว่างเป็นลานกว้างขวางกว่าเดิมใช้เป็น ข่วงเล่นกีฬาประจำเมือง เป็นที่สร้างวัด และใช้ช่างคนเดิมที่เคยมาบูรณะวัดหลวง วัดที่สร้างขึ้นใหม่ได้ชื่อว่า **วัดหัวข่วงสิงห์ชัย** 

พระธาตุเจดีย์มีลักษณะเป็นแบบศิลปะล้านนา และมีขนาดใหญ่ที่สุดในเมืองแพร่ มีตำนานเล่าถึงการปรากฏของดวงแก้วออกมาจากยอดพระธาตุ มีขนาดเป็นรูปทรงกลมเท่าผมส้ม เปล่งรัศมีสุกใสสีส้มแกมสีเขียวมรกตดังสีพระจันทร์ ทรงกรด แสงสุกใสดังกล่าวมักจะมีปรากฏให้เห็นช่วงเวลาใกล้วันสำคัญของพระพุทธศาสนา พระธาตุเจดีย์มีฐานเป็นรูปสี่เหลี่ยม กว้างด้านละ 13.50 เมตร สูง 25.60 เมตร ภายใต้ฐานเจดีย์มีสำเภาเงิน สำเภาทอง บรรจุพระบรมสารีริกธาตุของพระพุทธเจ้า 

วิหารตกแต่งฐานพระประธานประดับด้วยมุก ประตูด้านหน้าแกะสลักเป็นภาพพุทธประวัติ ทำฉัตรเก้าชั้นด้วยเงินจากเมืองตะโก้ง หงสาวดีไว้ในวิหาร และภายหลังกรมศิลปากรได้เข้ามาบูรณะพระธาตุเจดีย์และอุโบสถซึ่งเป็นอุโบสถทรงล้านนา

## อ้างอิง

หัวข่วง
หมวดหมู่:โบราณสถานในจังหวัดแพร่
ตำบลแม่นาวาง

**แม่นาวาง** เป็นตำบลในอำเภอแม่อาย จังหวัดเชียงใหม่ ประเทศไทย ใน พ.ศ. 2563 ตำบลนี้มีประชากร 15,118 คน

## การแบ่งเขตการปกครอง
ตำบลแม่นาวางแบ่งออกเป็น 17 หมู่บ้าน ได้แก่

### การปกครองส่วนท้องถิ่น
พื้นที่ตำบลทั้งหมดอยู่ในเขตองค์การบริหารส่วนตำบลแม่นาวาง

## อ้างอิง

แม่นาวาง
แม่นาวาง
โร่วเปาปู้ชือโร่ว

**โร่วเปาปู้ชือโร่ว** (; "เปาเนื้อไม่กินเนื้อ") เป็นนามปากกาของนักเขียนนวนิยายชาวจีนในเว็บไซต์นิยายออนไลน์ Jinjiang Literature City  เธอมีชื่อเสียงโด่งดังจากผลงานนวนิยายหมื่นล้านวิว ฮัสกี้หน้าโง่กับอาจารย์เหมียวขาวของเขา ซึ่งกำลังสร้างเป็นซีรีส์โทรทัศน์ทาง Tencent Video  

## ประวัติ
โร่วเปาปู้ชือโร่ว เป็นนามปากกาของนักเขียนนวนิยายหญิงชาวจีนที่ไม่เปิดเผยชื่อจริง เธอเป็นนักเขียนทำสัญญามีผลงานประจำบนเว็บไซต์นวนิยายออนไลน์ Jinjiang Literature City  โด่งดังอย่างมากจากเรื่อง *ฮัสกี้หน้าโง่กับอาจารย์เหมียวขาวของเขา* (二哈和他的白猫师尊) นวนิยายแนวบำเพ็ญเซียน ที่เธอเริ่มเขียนในปี 2017 และอวสานลงในปี 2019 มียอดผู้อ่าน(นับถึงพฤษภาคม 2021) มากกว่า 10,206 ล้านวิว ทันทีที่อวสานได้นำไปสร้างซีรีส์โทรทัศน์ทาง Tencent Video เรื่อง ฮัสกี้หน้าโง่กับอาจารย์เหมียวขาวของเขา นำแสดงโดย เฉิน เฟย์ยฺหวี่ และ หลัว ยฺหวินซี ที่กำลังจะออกอากาศทั้งในประเทศจีน และประเทศไทย   ผลงานของเธอเรื่องดังกล่าวตีพิมพ์เป็นภาษาไทยโดย ROSE Publishing  

ผลงานของโร่วเปามีจุดเด่นเรื่องเนื้อหาอันเข้มข้น มีความพลิกผันและปมปริศนารอให้คลี่คลาย บนพื้นฐานความสัมพันธ์ตัวละครที่มีความสะเทือนอารมณ์ (Angst)  ฮัสกี้หน้าโง่ฯ เคยขึ้นอันดับถึง 1 ของเว็บไซต์จิ้นเจียง ฉบับนวนิยายของฮัสกี้หน้าโง่ฯ มีการตีพิมพ์ในหลายภาษา ได้แก่ จีนตัวย่อ จีนตัวเต็ม เวียดนาม เกาหลี ไทย อังกฤษ อิตาเลียน และ ฮังกาเรียน  ฉบับตีพิมพ์ภาษาจีนตัวย่อใช้ชื่อ ไห่ถังเวยอวี่กงกุยถู (海棠微雨共归途) เมษายน 2564 สำนักพิมพ์โรสเปิดเผยว่าฮัสกี้หน้าโง่ฯ เป็นนิยายที่มีกระแสตอบรับเป็นอันดับหนึ่งของสำนักพิมพ์  นิตยสาร Sarakadee Lite กล่าวว่า "ฮัสกี้หน้าโง่ฯ สอดแทรกประเด็นเชิงโครงสร้างสังคม การเมือง และสะท้อนความดำมืดของมนุษย์ออกมาได้อย่างแยบยล"  ปลายปี ฮัสกี้หน้าโง่ฯ ชนะผลโหวต นิยายในดวงใจแห่งปี 2021 ของ Rose Publishing ในขณะที่ตัวละครนำ โม่หราน และ ฉู่หว่านหนิง ชนะผลโหวต พระเอกในดวงใจแห่งปี 2021 และ นายเอกในดวงใจแห่งปี 2021 ตามลำดับ

ปี 2018 เธอเริ่มเขียนนวนิยายยาวเรื่อง *อวี๋อู* (余污) เป็นแนวย้อนยุคที่อยู่ในจักรวาลเดียวกับ ฮัสกี้หน้าโง่กับอาจารย์เหมียวขาวของเขา และอวสานเมื่อ ต.ค. 2019 ฉบับตีพิมพ์ภาษาจีนตัวย่อได้มีการรีไรท์และปรับชื่อเป็น เฟิงปัวทุนเทียนถงเจิ้งลู่ (风波吞天同征路)

ปี 2021 โร่วเปา เปิดตัวนิยายเรื่องใหม่ทางเว็บไซต์จิ้นเจียง เรื่อง *ปิ้งอันเปิ่น* (病案本) แปลว่า แฟ้มประวัติผู้ป่วย/สมุดเวชระเบียน เป็นนิยายแนวไซไฟและสืบคดีฆาตกรรม ซึ่งใช้เวลาเพียงเดือนเศษ (นับถึง 21 กันยายน 2021) ในการมียอดผู้อ่านมากกว่า 1 พันล้านวิว

ปี 2022 โร่วเปา ประกาศไว้ท้ายนิยาย ปิ้งอันเปิ่น ตอนที่ 154 แสดงความจำนงไม่ต่อสัญญานักเขียนประจำของจิ้นเจียงหลังจากสัญญาหมดลงในเดือนกุมภาพันธ์ เดือน ก.พ. ผลงาน ฮัสกี้หน้าโง่และอาจารย์เหมียวขาวของเขา ได้รับรางวัล Naiin Readers’ Awards 2021 เป็น อันดับ 1 สาขา รางวัลที่สุดของหนังสือนิยายวายแห่งปี   สมาคมผู้จัดพิมพ์และผู้จำหน่ายหนังสือแห่งประเทศไทย ประกาศ "ที่สุดสิ่งพิมพ์ 2021" โดยมี ฮัสกี้หน้าโง่และอาจารย์เหมียวขาวของเขา เป็น อันดับ 5 ของหนังสือเล่มที่มียอดขายดีที่สุดในปี พ.ศ. 2564 เดือน ม.ค. ปี 2023 Rose Publishing ประกาศว่า ฮัสกี้หน้าโง่และอาจารย์เหมียวขาวของเขา ฉบับภาษาไทยขายไปแล้วมากกว่า 150,000 เล่ม

## ผลงาน

## ผลงานดัดแปลง

## อ้างอิง

## แหล่งข้อมูลอื่น
* 
* 
* 

หมวดหมู่:นักเขียนชาวจีน
หมวดหมู่:นามปากกา
สการ์เล็ต เน็กซัส

***สการ์เล็ต เน็กซัส*** (SCARLET NEXUS) เป็นเกมแอ็กชันเล่นตามบทบาทที่กำลังจะวางจำหน่าย พัฒนาโดยบันไดนัมโกะสตูดิโอส์และโทเซะ จัดจำหน่ายโดยบันไดนัมโกะเอนเตอร์เทนเมนต์ มีกำหนดจำหน่ายในวันที่ 25 มิถุนายน พ.ศ. 2564 สำหรับวินโดวส์, เพลย์สเตชัน 4, เพลย์สเตชัน 5, เอกซ์บอกซ์วัน และเอกซ์บอกซ์ซีรีส์เอกซ์และซีรีส์เอส

## อนิเมะดัดแปลง

เมื่อวันที่ 18 มีนาคม พ.ศ. 2564 ได้มีการประกาศดัดแปลงเกมเป็นซีรีส์อนิเมะโทรทัศน์ ผลิตโดยสตูดิโอซันไรส์ Funimation ถือครองลิขสิทธิ์เผยแพร่นอกทวีปเอเชียโดย  เมเดียลิงก์ถือครองลิขสิทธิ์เผยแพร่ในเอเชียใต้และเอเชียตะวันออกเฉียงใต้  ฮิโรยูกิ นิชิมูระเป็นผู้กำกับของซีรีส์ โยอิจิ คาโต, โทชิโซ เนโมโตะ และอากิโกะ อิโนอูเอะเป็นผู้เขียนบท ตัวนิชิมูระและยูจิ อิโตะเป็นผู้ออกแบบตัวละคร ฮิโรโนริ อานาซาวะรับผิดชอบดนตรีประกอบซีรีส์  ซีรีส์อนิเมะออกอากาศตั้งแต่วันที่ 1 กรกฎาคม ถึงวันที่ 23 ธันวาคม พ.ศ. 2564 เพลงเปิดของซีรีส์อนิเมะคือเพลง "Red Criminal" โดยวง The Oral Cigarettes

### ตัวละคร
;
:
:
;
:
:
;
:
:
;
:
: 
;
:
: 
;
:
:
;
:
:
;
:
:
;
:
:
;
:
:
;
:
:
;
:
:
;
:
: 
;
:
:
;
:
:

## อ้างอิง

## แหล่งข้อมูลอื่น
* เว็บไซต์ทางการ
* ''สการ์เล็ต เน็กซัส''  ที่ ปีลีปีลี
* ''สการ์เล็ต เน็กซัส'' ที่ อนิ-วัน เอเชีย
* 
หมวดหมู่:เกมของบันไดนัมโค
หมวดหมู่:วิดีโอเกมที่ออกวางจำหน่ายในปี พ.ศ. 2564
หมวดหมู่:วิดีโอเกมแอ็กชันเล่นตามบทบาท
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเพลย์สเตชัน 5
หมวดหมู่:วิดีโอเกมผู้เล่นเดี่ยว
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีตัวละครเอกหญิง
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับเอกซ์บอกซ์ซีรีส์เอกซ์และซีรีส์เอส
มหายุทธศาสตร์

**มหายุทธศาสตร์** () คือแนวคิดในภาพรวมเพื่อผลประโยชน์สูงสุดของประเทศหนึ่งหรือกลุ่มประเทศหนึ่งทั้งในยามปกติและในยามสงคราม เป็นการวางแผนในระยะยาวเกินกว่าสิบปี ครอบคลุมด้านความมั่นคง, ด้านการทหาร, ด้านเศรษฐกิจ และด้านการต่างประเทศ 

เซอร์แบซิล เฮนรี ลิดเดลล์ ฮาร์ต นักยุทธศาสตร์ทหารชาวอังกฤษเคยกล่าวถึงมหายุทธศาสตร์ไว้ว่า:
:"มหายุทธศาสตร์เป็นการผสมผสานและกำหนดทิศทางต่อทรัพยากรทั้งปวงของประเทศหรือกลุ่มประเทศ เพื่อการบรรลุวัตถุประสงค์ทางการเมืองหรือการสงคราม"
:"มหายุทธศาสตร์ควรจะมีทั้งการคำนวณและการพัฒนาพลังอำนาจทางเศรษฐกิจและพลังอำนาจแห่งชาติด้านประชากร เพื่อที่จะให้มีประชากรที่เพียงพอทั้งด้านปริมาณและคุณภาพ เพื่อนำไปใช้ในการสู้รบในสงคราม เช่นเดียวกันกับพลังอำนาจด้านขวัญกำลังใจในการสู้รบในอันที่จะกระตุ้นพลังอำนาจทางด้านจิตใจของประชาชนในชาติ เพื่อเพิ่มความแข็งแกร่งของพลังอำนาจของชาติโดยรวม"

สหราชอาณาจักรนิยามคำว่ามหายุทธศาสตร์ว่ามีความหมายเดียวกับ **ยุทธศาสตร์ชาติ** (national strategy) สหรัฐอเมริกากำหนดให้มหายุทธศาสตร์เป็น **ยุทธศาสตร์ความมั่นคงแห่งชาติ** (national security strategy) และถือเป็นยุทธศาสตร์ชาติในเวลาเดียวกัน

มหายุทธศาสตร์มีองค์ประกอบสำคัญห้าส่วน ได้แก่: เป้าหมาย (end), วิธีการ (way), ทรัพยากร (mean), การทดสอบยุทศาสตร์ (strategic test), การประเมินและจัดการความเสี่ยง (assessment/management) ดังนั้น การจะตั้งมหายุทธศาสตร์จำเป็นต้องกำหนดเป้าหมายหรือความมุ่งประสงของชาติเสียก่อน

## อ้างอิง

หมวดหมู่:ยุทธศาสตร์การทหาร
สมุดภาพระบายสี

thumb|ตัวอย่างสมุดภาพระบายสีสำหรับเด็ก
**สมุดภาพระบายสี** () เป็นประเภทของสมุดที่มีภาพวาดลายเส้น มีจุดมุ่งหมายให้เพิ่มสีลงไปโดยใช้สีเทียน ดินสอสี ปากกาเคมี การทาสี หรืออื่น ๆ สมุดภาพระบายสีแบบดั้งเดิมจะพิมพ์ลงในกระดาษหรือการ์ด บางเล่มอาจมีปรุรู เพื่อให้สามารถแยกหน้านั้นออกจากสมุดภาพได้ นอกจากนี้บางเล่มอาจมีเรื่องเล่าเพิ่มเติมเข้ามาด้วย ในทุกวันนี้สมุดภาพระบายสีสำหรับเด็กจำนวนมากจะมีการนำตัวการ์ตูนที่เป็นที่นิยมเข้ามาภายในเล่ม ซึ่งสมุดภาพระบายสีเหล่านี้มักถูกใช้ในฐานะสินค้าส่งเสริมความนิยมของการ์ตูนเรื่องนั้น ๆ สมุดภาพระบายสีอาจรวมกิจกรรมอื่นเข้ามา เช่น การเชื่อมต่อจุด วงกต และปริศนาอื่น ๆ บางเล่มอาจมีการใช้สติกเกอร์ร่วมด้วย 

เดิมทีกิจกรรมการระบายสีลงในสมุดภาพเป็นกิจกรรมของชนชั้นขุนนางในคริสต์ศตวรรษที่ 17 และเริ่มแพร่หลายสำหรับเด็กเมื่อมีการพัฒนาเทคโนโลยีการพิมพ์โดยใช้ภาพพิมพ์หิน ซึ่งเริ่มที่แรกในเยอรมนีในคริสต์ทศวรรษ 1790 

## อ้างอิง

หมวดหมู่:วัสดุทางการศึกษา
หมวดหมู่:จิตรกรรม
หมวดหมู่:การวาดเส้น
สมเด็จพระภัควดี พระศรีสุชาดา

**สมเด็จพระภัควดี พระศรีสุชาดา มหากระษัตรี บรมบพิตร** พระนามเดิม **นักนางอี** เป็นพระธิดาในสมเด็จพระแก้วฟ้า (นักองค์ด้วง) ประสูติแต่นักนางทา ต่อมารับราชการเป็นพระอัครมเหสีในพระนารายน์ราชารามาธิบดี มีพระราชธิดาเพียงพระองค์เดียวคือนักองค์เภา บาทบริจาริกาในสมเด็จพระบวรราชเจ้ามหาสุรสิงหนาท

## พระประวัติ
สมเด็จพระภัควดี พระศรีสุชาดา เป็นพระธิดาในสมเด็จพระแก้วฟ้า (นักองค์ด้วง) ประสูติแต่นักนางทา ธิดาพระยากระลาโหม (เมี้ยน) และทรงมีเชื้อสายไทยจากพระอัยยิกาฝ่ายพระชนกชื่อนักนางรอด เป็นหญิงจากกรุงศรีอยุธยา มีพระอนุชาร่วมบิดามารดาชื่อนักองค์ธม และพระเชษฐาต่างมารดาไม่มีพระนามอีกพระองค์ เมื่อจำเริญชันษาขึ้นได้ถวายตัวเข้ารับราชการเป็นฝ่ายใน พระนารายน์ราชารามาธิบดีทรงยกนักนางอีขึ้นเป็นพระอัครมเหสีทรงพระนาม *สมเด็จพระภัควดี พระศรีสุชาดา มหากระษัตรี บรมบพิตร* เมื่อ พ.ศ. 2311 คู่กับสมเด็จพระภัควดี พระเอกกระษัตรี ซึ่งเป็นอัครมเหสีอีกพระองค์โปรดที่แต่งตั้งไว้ตั้งแต่ พ.ศ. 2308 หลังจากนั้นสมเด็จพระภัควดี พระศรีสุชาดาประสูติการพระราชธิดาพระองค์เดียว มีพระนามว่านักองค์เภา และด้วยความที่พระองค์เป็นพระอัครมเหสี จึงมีฐานะเป็นพระมารดาเลี้ยงหรือสมเด็จพระท้าวของนักองค์เองด้วย

เมื่อกรุงกัมพูชาเกิดจลาจล พระยายมราช (แบน) และพระยากลาโหม (ปก) พาเจ้านายเขมรและเขมรเข้ารีตประมาณ 500 คน เข้ามาพึ่งพระบรมโพธิสมภารพระบาทสมเด็จพระพุทธยอดฟ้าจุฬาโลกมหาราชเมื่อ พ.ศ. 2325 เจ้านายเขมรที่เสด็จลี้ภัยในคราวนั้น ได้แก่ สมเด็จพระภัควดี พระศรีสุชาดา, นักนางแม้น, นักองค์อี, นักองค์เภา และนักองค์เอง แต่นักองค์เม็ญป่วย ถึงแก่พิราลัยเสีย สมเด็จพระบวรราชเจ้ามหาสุรสิงหนาทกราบทูลขอนักองค์อีและนักองค์เภาไปเป็นพระสนมเอกในวังหน้าสองพระองค์ ส่วนนักองค์เอง พระบาทสมเด็จพระพุทธยอดฟ้าจุฬาโลกมหาราชทรงชุบเลี้ยงเป็นพระราชโอรสบุญธรรม เข้าใจว่าสมเด็จพระภัควดีคงประทับอยู่ร่วมกับนักองค์เองในวังเจ้าเขมรหรือในวังหน้าร่วมกับนักองค์เภา ส่วนนักนางแม้นบวชเป็นชีที่วัดหลวงชี (ปัจจุบันคือวัดบวรสถานสุทธาวาส) ในวังหน้า

*ราชพงษาวดารกรุงกัมพูชา* ระบุว่า สมเด็จพระภัควดี พระศรีสุชาดา และนักองค์เภา เดินทางออกจากสยามเข้ากัมพูชาทางเมืองพระตะบอง แล้วเดินทางออกจากพระตะบองพร้อมกับเจ้าพระยาอภัยธิเบศร์ (แบน) เสด็จไปประทับที่พระตำหนักตำบลโพธิกำโบ (แปลว่า "โพธิปูน") ตั้งแต่ พ.ศ. 2349 และ พ.ศ. 2350 สมเด็จพระอุไทยราชาธิราชรามาธิบดี ตรัสใช้พระองค์แก้ว (ด้วง) และออกญาจักรี (แกบ) นำเครื่องราชบรรณาการไปถวายพระบาทสมเด็จพระพุทธยอดฟ้าจุฬาโลกมหาราชที่กรุงเทพมหานคร เพื่อขอรับสมเด็จพระปิตุจฉาคือนักองค์อีและนักองค์เภาที่ประทับอยู่กรุงสยามกลับคืนกรุงกัมพูชา เอกสารไทยระบุว่าพระบาทสมเด็จพระพุทธยอดฟ้าจุฬาโลกมหาราชไม่โปรดพระราชทาน เพราะ "มีพระองค์เจ้าอยู่ จะให้ออกไปมิได้มารดากับบุตรจะพลัดกัน" กล่าวคือมิทรงอนุญาตให้ทั้งนักองค์อีและนักองค์เภากลับกรุงกัมพูชา ขณะที่เอกสารเขมรระบุว่า พระบาทสมเด็จพระพุทธยอดฟ้าจุฬาโลกมหาราชโปรดเกล้าพระราชทานให้ นักองค์เม็ญ นักองค์เภา และสมเด็จพระภัควดีพระเอกกระษัตรี (น่าจะเป็น สมเด็จพระภัควดี พระศรีสุชาดา) กลับคืนเมืองเขมร เว้นแต่นักองค์อีที่คงให้อยู่กรุงเทพมหานครทั้งมารดาและพระราชบุตร

## อ้างอิง
; เชิงอรรถ

; บรรณานุกรม
* 
* 

หมวดหมู่:บาทบริจาริกาในราชสำนักกัมพูชา
หมวดหมู่:เจ้าหญิงกัมพูชา
หมวดหมู่:ชาวกัมพูชาเชื้อสายไทย
หมวดหมู่:ราชินีแห่งกัมพูชา
หมวดหมู่:ชาวกัมพูชาในประเทศไทย
สมเด็จพระภัควดี พระเอกกระษัตรี

**สมเด็จพระภัควดี พระเอกกระษัตรี ศรีจักรพรรดิราช วรลักษณ อรรคกัลยาณี วุฒิอุดมบรมบพิตร** พระนามเดิม **วงษ์** เป็นพระอัครมเหสีในพระนารายน์ราชารามาธิบดี มีพระราชธิดาเพียงพระองค์เดียวคือนักองค์เม็ญ

## พระประวัติ
สมเด็จพระภัควดี พระเอกกระษัตรี มีพระชนม์ชีพช่วงต้นอย่างไรไม่เป็นที่ปรากฏ ทราบเพียงว่ามีพระนามเดิมว่า วงษ์ เป็นหญิงสามัญชนที่เข้ารับราชการเป็นบาทบริจาริกาตำแหน่งพระสนมโทในพระนารายน์ราชารามาธิบดี ทรงพระเมตตานักนางวงษ์มาก จึงโปรดเกล้าพระราชทานนามให้ใหม่ว่า *นักนางบุบผาวดี* เมื่อ พ.ศ. 2303 ในช่วงเวลานั้นพระศรีไชยเชษฐ์ (กวัน) เจ้าลาวเมืองสตึงแตรงถวายนางแก้วประทุมามารับราชการฝ่ายในได้สามเดือน ก็ไม่โปรดปรานส่งนางแก้วประทุมาคืนเมืองลาว

หลังนักนางบุบผาวดีตั้งพระหน่อเจ้าได้สิบเดือน จึงประสูติการพระราชธิดา มีพระนามว่า นักองค์เม็ญ (หรือมิน) เมื่อ พ.ศ. 2308 พระนารายน์ราชารามาธิบดีปีติโสมนัสมาก ทรงโปรดเกล้าสถาปนานักนางบุบผาวดีขึ้นเป็น *สมเด็จพระภัควดี พระเอกกระษัตรี ศรีจักรพรรดิราช วรลักษณ อรรคกัลยาณี วุฒิอุดมบรมบพิตร* เป็นพระอัครมเหสี ขุนนางทั้งหลายให้เพ็ดทูลขานรับว่า "พระกรุณาพิเศษ" ส่วนคุณหญิงและข้าราชการฝ่ายในให้เพ็ดทูลขานรับว่า "แม่" ต่อมาพระนารายน์ราชารามาธิบดี ทรงโปรดเกล้าสถาปนานักนางอี ขึ้นเป็นสมเด็จพระภัควดี พระศรีสุชาดา เป็นอัครมเหสีอีกพระองค์คู่กันใน พ.ศ. 2311 และด้วยความที่พระองค์เป็นพระอัครมเหสี จึงมีฐานะเป็นพระมารดาเลี้ยงหรือสมเด็จพระท้าวของนักองค์เองด้วย

เมื่อกรุงกัมพูชาเกิดจลาจลใน พ.ศ. 2325 สมเด็จพระภัควดี พระเอกกระษัตรีไม่ได้เสด็จลี้ภัยไปสยามพร้อมกับพระบรมวงศานุวงศ์อื่น ๆ ด้วย ส่วนนักองค์เม็ญ พระราชธิดา สิ้นพระชนม์ขณะเสด็จลี้ภัยไปกรุงสยาม

## อ้างอิง
; เชิงอรรถ

; บรรณานุกรม
* 

หมวดหมู่:บาทบริจาริกาในราชสำนักกัมพูชา
หมวดหมู่:ราชินีแห่งกัมพูชา
วัดช้าง (อำเภอเมืองอ่างทอง)

**วัดช้าง** วัดโบราณประเภทวัดราษฎร์ในสังกัดคณะสงฆ์มหานิกายตั้งอยู่ที่ ตำบลบ้านอิฐ อำเภอเมืองอ่างทอง จังหวัดอ่างทอง

วัดแห่งนี้สร้างในสมัย กรุงสุโขทัย เป็นราชธานีเมื่อประมาณปี พ.ศ. 1845 ต่อมาในสมัยกรุงศรีอยุธยาใน ยุทธการที่ทุ่งบางแก้ว เมื่อปี พ.ศ. 2128 สมเด็จพระนเรศวรโปรดเกล้าฯ ให้ พระราชมนู เป็นแม่ทัพหน้าซึ่งพระราชมนูได้ใช้วัดช้างซึ่งขณะนั้นไม่ปรากฏหลักฐานว่าเป็นวัดที่มีพระสงฆ์จำพรรษาหรือเป็นวัดร้างเป็นที่ตั้งทัพทหารจำนวน 10,000 นาย

หลังจากมีชัยชนะเหนือกองทัพพม่าสมเด็จพระนเรศวรก็โปรดเกล้าฯ ให้มีการบูรณะปฏิสังขรณ์วัดจนกระทั่งสิ้นรัชสมัยของ สมเด็จพระนเรศวรมหาราช พระราชมนูซึ่งขณะนั้นมีบรรดาศักดิ์เป็น เจ้าพระยาอัครมหาเสนาธิบดี ที่สมุหพระกลาโหมได้ลาออกจากราชการและออกบวชจนสิ้นอายุขัยโดยได้สร้างพระวิหารเพื่อถวายเป็นพระราชกุศลแด่สมเด็จพระนเรศวรมหาราชและได้มีการสร้างเจดีย์บรรจุอัฐิขึ้นหลังจากนั้นก็ไม่ปรากฏหลักฐานอีก จนกระทั่งเสียกรุงศรีอยุธยาจึงถูกทิ้งเป็นวัดร้าง

ต่อมาในสมัยกรุงรัตนโกสินทร์จึงได้มีการฟื้นฟูวัดช้างขึ้นมาอีกครั้งหนึ่งโดยวัดช้างได้รับพระราชทานวิสุงคามสีมาเมื่อปี พ.ศ. 2403 

## ลำดับเจ้าอาวาสเท่าที่ปรากฏหลักฐาน
1. หลวงพ่อเพชร (พระราชมนู)

2. หลวงปู่รอด

3. หลวงพ่อพ่วง

4. หลวงพ่อเพ็ง (ลำดับที่ 2-4 เป็นพ่อลูกกัน)

หลังจากนั้นก็ไม่ปรากฏนามเจ้าอาวาสอีกจนกระทั่งเสียกรุงศรีอยุธยา

5. พระพ่วง

6. พระเปรื่อง

7. พระโห (พ.ศ. 2466) รักษาการเจ้าอาวาส

- พระรอด (พ.ศ. 2478) รักษาการเจ้าอาวาส

8. พระเฉื่อย

9. พระนา

10. พระศิริ (พิทักษ์สาลี)

11. พระฮวด

12. พระปุ่น (อนนท์พันธ์)

13. พระกลั่น (วัฒนศิริ)

14. พระใบฎีกาช้อย วิสารโท (เขม้นจันทร์) 2509-2534

15. พระครูสุวัฒน์วรกิจ (สุพจน์ สุวจฺจโน) 2534-ปัจจุบัน

## โบราณสถานและโบราณวัตถุในวัด
* พระเจดีย์บรรจุอัฐิของ เจ้าพระยาอัครมหาเสนาธิบดี หรือ พระราชมนู หรือ หลวงพ่อเพชร
* พระอุโบสถมหาอุตม์ สมัยสุโขทัย
* หลวงพ่อทอง พระประธานในพระอุโบสถ
* วิหารพระราชมนู
* ธรรมาสน์บุษบก

## อ้างอิง

ช้าง
หมวดหมู่:โบราณสถานในจังหวัดอ่างทอง
หมวดหมู่:สิ่งก่อสร้างในสมัยกรุงสุโขทัย
วัดช้าง

**วัดช้าง** อาจหมายถึง
* **[[วัดช้าง (จังหวัดนครนายก)|วัดช้าง]]** จังหวัดนครนายก
* **[[วัดช้าง (จังหวัดนครสวรรค์)|วัดช้าง]]** จังหวัดนครสวรรค์
* **[[วัดช้าง (อำเภอท่าเรือ)|วัดช้าง]]** อำเภอท่าเรือ จังหวัดพระนครศรีอยุธยา
* **[[วัดช้าง (ตำบลปากกราน)|วัดช้าง]]** ตำบลปากกราน อำเภอพระนครศรีอยุธยา จังหวัดพระนครศรีอยุธยา
* **[[วัดช้าง (ตำบลหันตรา)|วัดช้าง]]** (ร้าง) ตำบลหันตรา อำเภอพระนครศรีอยุธยา จังหวัดพระนครศรีอยุธยา
* **[[วัดช้าง (จังหวัดเพชรบุรี)|วัดช้าง]]** จังหวัดเพชรบุรี
* **[[วัดช้าง (อำเภอเมืองอ่างทอง)|วัดช้าง]]** อำเภอเมืองอ่างทอง จังหวัดอ่างทอง
* **[[วัดช้าง (อำเภอวิเศษชัยชาญ)|วัดช้าง]]** อำเภอวิเศษชัยชาญ จังหวัดอ่างทอง

ช้าง
มาดามญู

**เจิ่น เหละ ซวน** (; 22 สิงหาคม ค.ศ. 1924 – 24 เมษายน ค.ศ. 2011) เป็นที่รู้จักในนาม **มาดามญู** เป็นสุภาพสตรีหมายเลขหนึ่ง "โดยพฤตินัย" ของเวียดนามใต้ช่วง ค.ศ. 1955–1963 เป็นภรรยาของโง ดิ่ญ ญู น้องชายและหัวหน้าที่ปรึกษาของโง ดิ่ญ เสี่ยม ประธานาธิบดีประเทศเวียดนามใต้

เจิ่น เหละ ซวน เกิดในครอบครัวชนชั้นสูงในฮานอย ในช่วงที่ตกเป็นอาณานิคมของฝรั่งเศส ปู่ของเธอทำงานใกล้ชิดกับผู้ปกครองอาณานิคม ส่วนบิดาชื่อเจิ่น วัน เจือง สำเร็จการศึกษาด้านกฎหมายจากฝรั่งเศส และดำรงตำแหน่งเลขานุการต่างประเทศคนแรกของดินแดนอินโดจีนในอาณัติของญี่ปุ่น ส่วนมารดาชื่อเทิน ถิ นาม เจิน เป็นเชื้อพระวงศ์ เธอเข้าเรียนที่วิทยาลัยอาลแบร์ ซาร์โร ซึ่งเป็นโรงเรียนภาษาฝรั่งเศสในฮานอย เธอสนใจในประวัติศาสตร์ฝรั่งเศส ชอบการขับร้องเพลงบรรยายธรรมชาติป่าเขาของฝรั่งเศส ต่อมาเธอตั้งเป้าประสงค์ในการเรียนนี้เพื่อขจัดความเป็นเวียดนามและทำให้ตนเป็นหญิงสาวชาวฝรั่งเศสที่เพรียบพร้อม ซึ่งนโยบายของโรงเรียนฝรั่งเศสในเวียดนามคือการอ้างตัวเป็นผู้เจริญแล้ว (คือเป็นอารยะ) มาพัฒนาคนเวียดนามให้เป็น "คนฝรั่งเศสผิวเหลือง" เพราะการเป็นคนเวียดนามนั้นเป็น "อนารยชน" หลังเธอหยุดเรียนและออกจากโรงเรียน เหละ ซวนพูดภาษาฝรั่งเศสในบ้านและเขียนภาษาเวียดนามไม่ได้เลย จนเธอโตขึ้นจึงเริ่มร่างสุนทรพจน์ฝรั่งเศสและแปลออกเป็นภาษาเวียดนาม

ครั้นจำเริญวัยขึ้น มารดาก็แนะนำชายหนุ่มที่มีคุณสมบัติดีหลายคนแก่เธอ แต่เหละ ซวนชอบโง ดิ่ญ ญู ชายผู้มีอายุมากกว่าเธอ 14 ปี และเรียกเธอว่า "หลานสาว" ตามธรรมเนียมเวียดนาม ทั้งสองหมั้นหมายกันใน ค.ศ. 1940 และสมรสกันใน ค.ศ. 1943 เมื่ออายุได้ 18 ปี เดิมเคยนับถือศาสนาพุทธนิกายมหายาน ก่อนเปลี่ยนไปนับถือศาสนาคริสต์นิกายโรมันคาทอลิกหลังการสมรสกับสามี เธอมีบทบาททางการเมืองอยู่เนือง ๆ หลังโง ดิ่ญ เสี่ยม ขึ้นเป็นประธานาธิบดีซึ่งครองโสด และรายล้อมไปด้วยองครักษ์ "มีแต่คนหล่อ ๆ รอบตัวเขา" เหละ ซวน หรือมาดามญูในฐานะน้องสะใภ้ผู้มีทักษะทางสังคมต่ำ จึงดำรงตำแหน่งเป็นสุภาพสตรีหมายเลขหนึ่งของประเทศอย่างไม่เป็นทางการ เธอมักผสานความเชื่อคาทอลิกที่เธอนับถือกับลัทธิพื้นบ้านเพื่อสร้างเรื่องราวแก่ตนเอง เช่น เธออ้างตัวว่าเป็นพี่น้องตระกูลจึง ซึ่งเป็นวีรสตรีเวียดนามผู้ต่อต้านการรุกรานของจีน กลับชาติมาเกิด และโดยเฉพาะในช่วงวิกฤตศาสนาพุทธ มาดามญูเป็นที่รู้จักจากการแสดงความคิดเห็นที่รุนแรงและไม่เหมาะสมกับผู้ประท้วงต่อต้านรัฐบาลโดยกลุ่มชาวพุทธหลายครั้ง เช่น "หากพระรูปไหนทำบาร์บีคิวให้เห็นอีก ฉันจะปรบมือให้ พร้อมถวายไฟแช็กและน้ำมันให้" ที่กล่าวถึงกรณีพระทิก กว๋าง ดึ๊ก และ "ช่างน่าอายเสียเหลือเกินที่เห็นคน [ผู้นำชาวพุทธ] ไร้มารยาท อ้างตัวว่าจะเป็นผู้นำ" แต่หลังโง ดิ่ญ ญู สามี และโง ดิ่ญ เสี่ยม พี่เขย ถูกลอบสังหารใน ค.ศ. 1963 เธอจึงลี้ภัยไปประเทศฝรั่งเศส และเสียชีวิตที่ประเทศอิตาลี

## อ้างอิง

### ข้อมูล
* 
* 
* 
* 
* 
* 
* 
* 
* 
* 
* 
* 

## แหล่งข้อมูลอื่น

* Interview with Madame Nhu, 1982 
* Madame Ngô Đình Nhu, sister-in-law of President Diệm speaking after the assassination of husband and brother-in-law (audio file)
* Madame Nhu  speaking of "barbecued monks" (download mp3 or mpg file)
* 

หมวดหมู่:นักการเมืองเวียดนาม
หมวดหมู่:คู่สมรสของผู้นำประเทศ
หมวดหมู่:สกุลโง
หมวดหมู่:บุคคลจากฮานอย
หมวดหมู่:การเบียดเบียนพุทธศาสนิกชน
หมวดหมู่:คริสต์ศาสนิกชนนิกายโรมันคาทอลิกชาวเวียดนาม
หมวดหมู่:บุคคลจากศาสนาพุทธที่เปลี่ยนไปนับถือศาสนาคริสต์
กองภารกิจพิเศษที่ 707

**กองภารกิจพิเศษที่ 707** (, ฮันจา: 第707特殊任務團)  เป็นหน่วยต่อต้านการก่อการร้ายชั้นยอด ของหน่วยบัญชาการสงครามพิเศษ​กองทัพบกสาธารณรัฐเกาหลี

## ประวัติ
 
## การฝึก

## ยุทโธปกรณ์

## อ้างอิง

## แหล่งข้อมูลอื่น
*Specialoperations.com

หมวดหมู่:องค์การต่อต้านการก่อการร้าย
หมวดหมู่:หน่วยและรูปขบวนหน่วยรบพิเศษ 
หมวดหมู่:หน่วยรบพิเศษของเกาหลีใต้

หมวดหมู่:ก่อตั้งในปี พ.ศ. 2524
หมวดหมู่:กองทัพบกสาธารณรัฐเกาหลี 
หมวดหมู่:หน่วยชิงตัวประกัน
อำเภอเราะดาอ์

**เราะดาอ์** ()  เป็นอำเภอของเขตผู้ว่าการอัลบัยฎออ์ ประเทศเยเมน ใน ค.ศ. 2003 อำเภอนี้มีประชากร 56,382 คน โดยมีเมืองเราะดาอ์เป็นเมืองใหญ่ที่สุด อยู่ห่างจากเมืองษะมารไปทางตะวันออก  ตัวเมืองเป็นที่รู้จักจากมัสยิดและมัดเราะซะฮ์อัลอามิรียะฮ์ซึ่งสร้างขึ้นในคริสต์ศตวรรษที่ 16

## ภูมิอากาศ
 

## อ้างอิง

## แหล่งข้อมูลอื่น

เราะดาอ์
ท่าอากาศยานอาคือเรย์รี

**ท่าอากาศยานอาคือเรย์รี** ()  เป็นท่าอากาศยานทางวิ่งเดียวในเมืองอาคือเรย์รี ประเทศไอซ์แลนด์ อยู่ห่างจากใจกลางเมืองไปทางทิศใต้ประมาณ 

## อ้างอิง

## แหล่งข้อมูลอื่น

*OurAirports – Akureyri
*OpenStreetMap – Akureyri

อาคือเรย์รี
หมวดหมู่:อาคือเรย์รี
ตำบลแม่คะ

**แม่คะ** เป็นตำบลของอำเภอฝาง จังหวัดเชียงใหม่ แบ่งเขตการปกครองออกเป็น 15 หมู่บ้าน ณ พ.ศ. 2563 ตำบลนี้มีประชากร 14,692 คน 

## อ้างอิง

แม่คะ
แม่คะ
หมวดหมู่:อำเภอฝาง
โฟกัส (อีพี)

***Focus*** เป็นอีพีเปิดตัวของศิลปินดูโอจากประเทศเกาหลีใต้ จัสทู ถูกเผยแพร่โดย เจวายพีเอนเตอร์เทนเมนต์ เมื่อวันที่ 5 มีนาคม 2019 โดยมีเพลง "Focus On Me" เป็นเพลงไตเติ้ล และอัลบั้มในภาษาญี่ปุ่นเผยแพร่เมื่อวันที่ 10 เมษายน 2019

## รายชื่อเพลง
เครดิตดัดแปลงมาจาก Naver Music

## มิวสิกวิดีโอ
มิวสิกวิดีโอสำหรับเพลงไตเติ้ลถูกเผยแพร่เมื่อวันที่ 4 มีนาคม 2019 โดยภายใน 24 ชั่วโมงหลังเผยแพร่ มิวสิกวิดีโอมีจำนวนผู้เข้าชมมากกว่า 8 ล้านคนบนยูทูบ และมีมากกว่า 32 ล้านคน 0.7 ล้านคนถูกใจในเดือนมิถุนายน นอกจากนี้ยังมี 4 ล้านสตรีมบนสปอทิฟาย
ในวันที่ 8 มีนาคม วิดีโอการซ้อมเต้นของเพลง *Focus On Me* ได้ถูกเผยแพร่ในช่องยูทูบทางการของก็อตเซเวน หลังจากนั้นในเดือนมิถุนายน วิดีโอซ้อมเต้นมียอดผู้ชมมากกว่า 0.5 ล้านคน

## ชาร์ต

### อัลบั้ม
#### ชาร์ตรายสัปดาห์

### ซิงเกิล
#### "Focus On Me" ชาร์ตรายสัปดาห์

## ยอดขาย

## ประวัติการเผยแพร่

## อ้างอิง

หมวดหมู่:อีพีในปี พ.ศ. 2562
หมวดหมู่:อีพีภาษาเกาหลี
วัดช้าง (ตำบลหันตรา)

**วัดช้าง** โบราณสถานประเภทวัดร้างที่ตั้งอยู่ที่ตำบลหันตรา อำเภอพระนครศรีอยุธยา จังหวัดพระนครศรีอยุธยา โดยตั้งอยู่ทางใต้ของ วัดมเหยงคณ์

สันนิษฐานว่าวัดนี้สร้างในสมัยกรุงศรีอยุธยาตอนต้นโดยมีเจดีย์ช้างล้อมเป็นประธานของวัด มีการสร้างเจดีย์รายประจำที่มุมทั้งสี่โดยรอบเจดีย์ประธาน และทำกำแพงวัดล้อมรอบ อุโบสถอยู่ถัดออกมาทางด้านหน้าของเจดีย์ ยังพบหลักฐานประติมากรรมรูปช้างปูนปั้นจำนวนมาก

สันนิษฐานว่าน่าจะอยู่ในช่วงการบูรณะปฏิสังขรณ์วัดครั้งที่ 2 ประมาณรัชสมัย สมเด็จพระเจ้าอยู่หัวบรมโกศ เฉกเช่นเดียวกันกับวัดมเหยงคณ์ที่ สมเด็จพระที่นั่งท้ายสระ สมเด็จพระบรมเชษฐาธิราชของพระองค์ที่ได้บูรณะปฏิสังขรณ์ไปก่อนแล้ว

## อ้างอิง

หมวดหมู่:สิ่งก่อสร้างในสมัยกรุงศรีอยุธยา
ช้าง
ท่าอากาศยานอัลบุกอ์

**อัลบุกอ์**  เป็นทางวิ่งในหมู่บ้านอัลบุกอ์ ประเทศเยเมน

## อ้างอิง

* OurAirports - Yemen 
*  Great Circle Mapper - Albuq
* Albuq
* กูเกิลเอิร์ธ

## แหล่งข้อมูลอื่น

อัลบุกอ์
วิกทอเรีย คอเริน มิตเชลล์

**วิกทอเรีย เอลิซาเบธ คอเริน มิตเชลล์** (; **' **คอเริน*'; เกิด ) เป็นนักเขียน, ผู้ดำเนินรายการโทรทัศน์ และนักเล่น[[โป๊กเกอร์]]อาชีพ เธอเป็นที่รู้จักจากการดำเนินรายการตอบคำถามทางช่องบีบีซีโฟร์ *ออนลีคอนเน็กต์'' ตั้งแต่ปี 2008

เธอเกิดในย่านฮัมเมอสมิธในเวสท์ลอนดอน และเป็นลูกสาวคนเดียวของนักข่าวและตลกอาชีพ อลัน คอเริน กับภรรยา แอน คัสเรียล (Anne Kasriel) เธอมีพี่ชายหนึ่งคนคือ นักข่าว ไกลส์ คอเริน และเธอเป็นญาติกับนักข่าวชาวแคนาดา ไมเคิล คอเริน

## อ้างอิง

## แหล่งข้อมูลอื่น

* เว็บทางการ
* 

หมวดหมู่:พิธีกรชาวอังกฤษ
หมวดหมู่:นักข่าวชาวอังกฤษ
หมวดหมู่:นักโป๊กเกอร์ชาวอังกฤษ
หมวดหมู่:บุคคลจากแฮมเมอร์สมิท
หมวดหมู่:นักข่าวของเดอะการ์เดียน
หมวดหมู่:บุคคลจากดิออบเซิร์ฟเวอร์
หมวดหมู่:บุคคลจากคริกเคิลวุด
หมวดหมู่:นักหนังสือพิมพ์ชาวอังกฤษ
หมวดหมู่:บุคคลจากบีบีซี
ติมอร์ของโปรตุเกส

**ติมอร์ของโปรตุเกส** () หมายถึงช่วงเวลาทางประวัติศาสตร์ของประเทศติมอร์ตะวันออก ขณะเป็นอาณานิคมของโปรตุเกส ระหว่าง ค.ศ. 1702 ถึง ค.ศ. 1975 ในช่วงเวลาส่วนใหญ่ของยุคสมัยนี้ เกาะติมอร์ ถูกแบ่งระหว่างโปรตุเกสและหมู่เกาะอินเดียตะวันออกของเนเธอร์แลนด์

ชาวโปรตุเกสถือเป็นชนชาติยุโรปกลุ่มแรกในบริเวณนี้ โดยเดินทางมาถึงใน ค.ศ. 1515 นักบวชคณะดอมินิกัน เดินทางมาถึงเกาะติมอร์ใน ค.ศ. 1556 และตัวเกาะก็ถูกประกาศเป็นอาณานิคมของโปรตุเกสใน ค.ศ. 1702 ภายหลังจากการปฏิวัติคาร์เนชัน (ถือเป็นจุดเริ่มต้นของกระบวนการปลดปล่อยอาณานิคมโดยรัฐบาลลิสบอน) ใน ค.ศ. 1975 ติมอร์ตะวันออกถูกบุกครองโดยอินโดนีเซีย กระนั้น การบุกครองดังกล่าวก็ไม่ได้ถูกยอมรับว่าชอบด้วยกฎหมายจากสหประชาชาติ ซึ่งยังคงรับรองว่าติมอร์ตะวันออกยังคงอยู่ภายใต้การปกครองของโปรตุเกส ท้ายที่สุดแล้วติมอร์ตะวันออกจึงได้รับเอกราชใน ค.ศ. 2002 หลังจากอยู่ภายใต้ การบริหารช่วงเปลี่ยนผ่านโดยสหประชาชาติ

## อ้างอิง


หมวดหมู่:รัฐสิ้นสภาพในประเทศติมอร์-เลสเต
หมวดหมู่:รัฐและดินแดนที่ก่อตั้งในปี พ.ศ. 2245
หมวดหมู่:สิ้นสุดในปี พ.ศ. 2518
หมวดหมู่:อดีตอาณานิคมของโปรตุเกส
หมวดหมู่:อดีตอาณานิคมในทวีปเอเชีย
หมวดหมู่:อดีตอาณานิคมในเอเชียตะวันออกเฉียงใต้
วัดสีกุก

**วัดสีกุก** เป็นวัดราษฎร์สังกัดคณะสงฆ์มหานิกาย ตั้งอยู่ริมแม่น้ำน้อย ในตำบลน้ำเต้า อำเภอบางบาล จังหวัดพระนครศรีอยุธยา เป็นวัดที่เป็นส่วนหนึ่งของบริเวณค่ายสีกุก

วัดสีกุกสันนิษฐานว่าสร้างขึ้นในสมัยกรุงศรีอยุธยาตอนปลายเมื่อปี พ.ศ. 2240 ตรงกับรัชสมัยของ สมเด็จพระเพทราชา และมาปรากฏชื่อในพระราชพงศาวดารว่าเป็นที่ตั้งค่ายของมังมหานรธา แม่ทัพฝ่ายใต้ของพม่าในคราวเสียกรุงศรีอยุธยาครั้งที่ 2 เพื่อใช้โจมตีกรุงศรีอยุธยา จึงไม่ได้รับความเสียหายซึ่งมังมหานรธาได้ล้มป่วยและถึงแก่กรรมที่วัดนี้ก่อนกรุงจะแตกเพียงไม่กี่เดือน โดยปัจจุบันได้มีการขุดค้นพบแนวกำแพงค่ายของพม่าบริเวณวัดสีกุก กล่าวกันว่า ศพของมังมหานรธา ได้ทำการฝังและมีการสร้างเจดีย์ไว้ที่วัดสีกุก ค่ายสีกุกที่สร้างนั้นเป็นกำแพงอิฐและดิน สันนิษฐานว่าได้รื้ออิฐมาจากวัดสีกุกและวัดใกล้เคียงเพื่อมาสร้างค่ายทัพพม่า

หลังจากนั้นวัดสีกุกก็ได้ปรากฏชื่ออีกครั้งเมื่อคราวที่ พระบาทสมเด็จพระจุลจอมเกล้าเจ้าอยู่หัว เสด็จประพาสต้นครั้งที่ 2 พร้อมเชื้อพระวงศ์และขุนนางข้าราชบริพารผู้ตามเสด็จมาถึงวัดสีกุกในช่วงบ่ายถึงเย็นของวันที่ 4 สิงหาคม พ.ศ. 2449 โดยพระองค์ได้พักเสวยพระกระยาหารที่ใต้ต้นสะตืออายุกว่า 300 ปีของวัดและได้ประทับพักค้างแรมก่อนจะเสด็จออกจากวัดสีกุกในเช้าวันรุ่งขึ้น

## สิ่งก่อสร้างภายในวัด
เจดีย์ย่อมุมไม้สิบสอง 2 องค์สภาพหักพังซึ่งสันนิษฐานว่า 1 ในนั้นเป็นพระเจดีย์ที่บรรจุอัฐิของมังมหานรธา  ศาลแม่ทัพมังมหานรธา ซึ่งตั้งติดกับพระเจดีย์ย่อมุมไม้สิบสอง ริมแม่น้ำน้อย

## อ้างอิง

สีกุก
หมวดหมู่:โบราณสถานในจังหวัดพระนครศรีอยุธยา
หมวดหมู่:สิ่งก่อสร้างในสมัยกรุงศรีอยุธยา
หมวดหมู่:วัดในพุทธศตวรรษที่ 23
หมวดหมู่:วัดในคริสต์ศตวรรษที่ 17
อาสนวิหารแม่พระปฏิสนธินิรมล (นางาซากิ)

**อาสนวิหารปฏิสนธินิรมล** (; 無原罪の聖母司教座聖堂) หรือ **อาสนวิหารนักบุญมารี** () หรือมักรู้จักในชื่อ **อาสนวิหารอูรากามิ** () ซึ่งตั้งตามที่ตั้งในย่านอูรากามิ เป็นอาสนวิหารโรมันคาทอลิกในย่านโมโตโอมาชิ เมืองนางาซากิ ประเทศญี่ปุ่น

## ประวัติ
[thumb|left|125px|รูปปั้น[นักบุญอักแนสจากอูรากามิซึ่งเสียหายจากระเบิดนิวเคลียร์ ปัจจุบันจัดแสดงอยู่ที่สำนักงานใหญ่สหประชาชาติ]]

อาสนวิหารหลังเดิมสร้างขึ้นด้วยอิฐและด้วยสถาปัตยกรรมแบบนีโอโรมาเนสก์ เริ่มก่อสร้างในปี 1895 หลังการห้ามนับถือศาสนาคริสต์ในญี่ปุ่นถูกยกเลิก หอสูงคู่ด้านหน้าของอาสนวิหารมีความสูง 64 เมตร และสร้างมาตั้งแต่ปี 1875 อาสนวิหารก่อสร้างเสร็จในปี 1925 และเป็นสิ่งก่อสร้างของศาสนาคริสต์ที่มีขนาดใหญ่ที่สุดในภูมิภาคเอเชียแปซิฟิก จนกระทั่งอาสนวิหารถูกทำลายจากการทิ้งระเบิดในปี 1945

ระเบิดนิวเคลียร์แฟตแมนถูกทิ้งระเบิดลงนางาซากิในวันที่ 9 สิงหาคม 1945 และศูนย์กลางการระเบิดอยู่ที่อูรากามิ ห่างไปจากอาสนวิหารเพียงราว 500 เมตร ส่งผลให้อาสนวิหารถูกทำลายเสียหายทั้งหมด เนื่องจากวันฉลองการยกขึ้นสวรรค์ของพระแม่กำลังจะมีขึ้นในวันที่ 15 ซึ่งใกล้เข้ามานั้น ทำให้ในอาคารเต็มไปด้วยศาสนิกชนกำลังเข้าร่วมพิธีมิสซา การถล่มทันทีของอาคารและผลจากคลื่นความร้อนส่งผลให้ผู้เข้าร่วมพิธีและผู้ที่อยู่ในอาสนวิหารขณะนั้นเสียชีวิตทั้งหมดทันที 

ภายหลังการถกเถียงระหว่างคณะศิษยานุศิษย์ของอาสนวิหารกับรัฐบาลท้องถิ่นในการสร้างโบสถ์ขึ้นมาใหม่สิ้นสุดลง ในปี 1958 ชุมชนคาทอลิกได้ประกาศสร้างอาสนวิหารใหม่ขึ้นที่มีขนาดใหญ่กว่าเดิมตรงจุดที่อาสนวิหารเดิมเคยตั้งอยู่โดยใช้แปลนจากอาสนวิหารหลังเดิม รัฐบาลท้องถิ่นยอมรับการตัดสินใจและอนุมัติการก่อสร้างในปี 1959 

ในบรรดารูปปั้นและศาสนวัตถุที่หลงเหลือจากการทำลาย คือเศียรแม่พระแห่งนางาซากิ (Our Mary of Nagasaki) ที่มีชื่อเสียง อันเป็นรูปปั้นแม่พระที่ถูกทำลายจากแรงระเบิดจนเหลือพบเพียงแค่ส่วนศีรษะ ปัจจุบันนำประดิษฐานในอาสนวิหารหลังปัจจุบัน

## อ้างอิง

## แหล่งข้อมูลอื่น
*
* Nagasaki City Tourism Guide — Urakami Cathedral 
* Atomic bombed Maria of Urakami 
* Ave Maria for the Bombed Virgin of Nagasaki by Erika Colon
* 2013 feature film on the life of Takashi Nagai and the atom bombing of Nagasaki

หมวดหมู่:อาสนวิหารในประเทศญี่ปุ่น
หมวดหมู่:สิ่งก่อสร้างในนางาซากิ
หมวดหมู่:สิ่งก่อสร้างในประเทศญี่ปุ่นที่ถูกทำลายระหว่างสงครามโลกครั้งที่สอง
หมวดหมู่:โบสถ์โรมันคาทอลิกในประเทศญี่ปุ่น
หมวดหมู่:โบสถ์คริสต์ที่ถูกทำลาย
วัดบางน้อย (จังหวัดสมุทรสงคราม)

**วัดบางน้อย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจอมปลวก อำเภอบางคนที จังหวัดสมุทรสงคราม

วัดบางน้อยตั้งเป็นวัดเมื่อ พ.ศ. 2215 ไม่ทราบว่าใครเป็นผู้สร้าง สิ่งที่ปรากฏหลักฐาน คือ อิฐก้อนใหญ่สมัยกรุงศรีอยุธยา และกระเบื้องรางสำหรับมุงหลังคา เป็นต้น เดิมชื่อว่า **วัดโคกมะนาว** ต่อมาเรียกว่า **วัดต้นมะนาว** เข้าใจว่ามีต้นมะนาวใหญ่อยู่หน้าวัด ต่อมาเรียกว่า **วัดน้อย** และ "วัดบางน้อย" เพราะตั้งอยู่ริมคลองบางน้อย ซึ่งแต่เดิมขึ้นอยู่กับตำบลบางน้อย กำนันตำบลนี้มีนามว่า ขุนพิบูรณ์บางน้อย (ยู้ พุกพิบูลย์) ต่อมารวมกับตำบลจอมปลวก วัดบางน้อยจึงขึ้นอยู่กับตำบลจอมปลวก วัดได้รับพระราชทานวิสุงคามสีมา เมื่อ พ.ศ. 2516

ปูชนียวัตถุ ได้แก่ พระประธานในอุโบสถ พระพุทธรูปหล่อ ลงรักปิดทอง ปางสมาธิ หน้าตักกว้าง 4 ศอก สูง 4 ศอก 1 คืบ หลวงพ่อรอด หน้าอุโบสถ ปางป่าเลไลยก์ ศิลาแลง พระพุทธไสยาสน์ หรือหลวงพ่อพระนอน ความยาว 19 เมตร สูง 3 เมตรเศษ องค์ใหญ่ที่สุดในจังหวัดสมุทรสงคราม และปิดด้วยเหรียญชนิดต่างๆ รวมกว่า 5 แสนเหรียญ รอยพระพุทธบาทในวิหาร  วิหารเจ้าอาวาสของวัดมีรูปหล่อเท่าองค์จริง (ครึ่งตัว) ของพระอธิการสุข พระอธิการนวน พระอธิการอยู่ และพระครูทรัพย์ ในวิหารยังประดิษฐานพระพุทธรูปสำคัญ ๆ อาทิ หลวงพ่อบ้านแหลม เป็นต้น หินลูกนิมิตรโบราณ และใบเสมาเก่าหินทรายแดง ขุดได้จากการสร้างอุโบสถใหม่ เป็นก้อนหินรูปร่างแปลก มิได้เป็นทรงกลม

## อ้างอิง

บางน้อย
เจนรัลออฟดิอาร์มีส์

**เจนรัลออฟดิอาร์มีส์ออฟดิยูไนเต็ดสเตดส์** () เรียกอย่างลำลองว่า **เจนรัลออฟดิอาร์มีส์** () เป็นยศทหารระดับสูงสุดของกองทัพบกสหรัฐ เคยมีการมอบยศนี้สามครั้งในประวัติศาสตร์ บุคคลแรกคือจอห์น เจ. เพอร์ชิง ผู้บัญชาการกำลังรบนอกประเทศสหรัฐในสงครามโลกครั้งที่หนึ่ง ได้รับแต่งตั้งใน ค.ศ. 1919 บุคคลที่สองคือจอร์จ วอชิงตัน ได้รับแต่งตั้งย้อนหลังใน ค.ศ. 1976 ในมหกรรมฉลองสองศตวรรษการก่อตั้งสหรัฐ บุคคลที่สามคือยูลิสซีส เอส. แกรนต์ ได้รับแต่งตั้งย้อนหลังใน ค.ศ. 2024

## ประวัติ

ยศเจนรัลออฟดิอาร์มีส์ถูกบัญญัติขึ้นโดยรัฐบัญญัติคองเกรส (Act of Congress) เมื่อวันที่ 3 มีนาคม 1799 กฎหมายฉบับดังกล่าวตราขึ้นเพื่อหมายจะมอบยศนี้ให้แก่พลโทจอร์จ วอชิงตัน แต่ประธานาธิบดีจอห์น แอดัมส์ ปฏิเสธการแต่งตั้ง แอดัมส์เชื่อว่าการตั้งวอชิงตันเป็นเจนรัลออฟดิอาร์มีส์จะเป็นการละเมิดกลไกทางรัฐธรรมนูญ

ในสงครามโลกครั้งที่สอง เคยมีความพยายามมอบยศนี้ให้แก่พลเอกจอร์จ มาร์แชลล์ และพลเอกเฮนรี อาร์โนลด์ แต่ถูกทั้งคู่ปฏิเสธ กระทรวงการสงครามสหรัฐจึงสถาปนายศจอมพลขึ้นเพิ่มเติมในเดือนธันวาคม 1944 ทางกระทรวงยืนยันว่ายศนี้เป็นยศจอมพล ไม่ใช่ยศเจนรัลออฟดิอาร์มีส์ ทั้งคู่จึงยอมรับยศ

ในอดีต นายพลสหรัฐมีจำนวนดาวสูงสุดเพียงสี่ดวง ตัวของเพอร์ชิงเองแม้มียศเจนรัลออฟดิอาร์มีส์สหรัฐ แต่ก็ไม่เคยติดดาวเกินสี่ดวง ทำให้เกิดข้อถกเถียงว่ายศจอมพลที่อยู่ต่ำกว่าควรมีดาวสี่ดวงหรือห้าดวง ข้อถกเถียงนี้ยุติในปี 1944 เมื่อกองทัพสหรัฐกำหนดให้ยศจอมพลเป็นนายพลห้าดาว จึงได้ข้อสรุปว่ายศเจนรัลออฟดิอาร์มีส์เป็นนายพลหกดาว

## เอกสิทธิ์พิเศษ
เจนรัลออฟดิอาร์มีส์สหรัฐได้รับสิทธิพิเศษหลายประการที่นายพลคนอื่นไม่ได้รับ อาทิ ได้รับค่าตอบแทนสูงกว่า เมื่อเกษียณแล้วก็ยังได้รับค่าตอบแทนจำนวนนั้นตลอดชีวิต เจนรัลออฟดิอาร์มีส์เพอร์ชิงหลังเกษียณ ถือเป็นบุคคลที่ได้รับค่าตอบแทนสูงที่สุดเป็นอันดับสองของประเทศรองจากประธานาธิบดีสหรัฐ

## ดูเพิ่ม
* ยศทหารสหรัฐ
* เจเนราลิสซีโม
* เจเนราลิสซีโมแห่งสหภาพโซเวียต
* ได-เก็นซุย
* จอมทัพไทย
* จอมพลอันดับที่หนึ่งแห่งจักรวรรดิ
* จอมพลไรช์

## อ้างอิง

หมวดหมู่:ยศทหาร
หมวดหมู่:ยศทหารกองทัพบกสหรัฐ
*
*
หมวดหมู่:ก่อตั้งในสหรัฐในปี พ.ศ. 2462
วัดเมตารางค์

**วัดเมตารางค์** เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ริมฝั่งแม่น้ำเจ้าพระยาฝั่งตะวันออก ในตำบลเชียงรากน้อย อำเภอสามโคก จังหวัดปทุมธานี มีเนื้อที่ประมาณ 12 ไร่

วัดเมตารางค์สร้างเมื่อ พ.ศ. 2364 ปลายสมัยพระบาทสมเด็จพระพุทธเลิศหล้านภาลัย เดิมชื่อ **วัดปากคลองเชียงรากน้อย** เปลี่ยนเป็น "วัดเมตารางค์" มีชื่อวัดภาษามอญ **เภียมิตรัง** ภายหลังได้รับพระราชทานวิสุงคามสีมา เมื่อ พ.ศ. 2391 ใครเป็นผู้อุทิศ ได้มาอย่างไร ไม่ทราบแน่ชัด เริ่มสร้างมีกุฏิ 3 หลัง ศาลาการเปรียญ 1 หลัง หอสวดมนต์ 1 หลัง อุโบสถ 1 หลัง สร้างศาลาการเปรียญคู่กับหลังเก่าอีก 1 หลัง และซ่อมแซมศาลาที่ทรุดโทรม

ภายในมีเจดีย์แบบชเวดากองเป็นรูปแปดเหลี่ยม ยอดเจดีย์มีฉัตรทำด้วยทองเหลืองเป็นลายเทพนม หอสวดมนต์พื้นไม้สัก เสาไม้แก่นกลมศาลาการเปรียญ มีเสาหงส์ซึ่งเป็นสัญลักษณ์ของวัดมอญ มีรูปหงส์อยู่บนยอดเสา และพระพุทธรูปต่าง ๆ ที่สร้างขึ้นในสมัยพระอธิการสง่า

## รายนามเจ้าอาวาส
* พระอริยมหาเถร(พระรามัญมหาเถร) พ.ศ. 2317–2365
* พระครูอุตตโมรุวงษ์ธาดา(นุ๊ต) พ.ศ. 2370–2445
* พระอธิการสง่า สีลวัณโต (งา) พ.ศ. 2447–2492
* พระครูสมุห์สงบ สังกิจโจ (แง) พ.ศ. 2494–2516
* พระอาจารย์บุญส่ง พ.ศ. 2519–2521
* พระครูวิมลศีลสังวร (กุญชร) พ.ศ. 2521–2539
* พระครูปทุมธรรมสิริ สิริธโร (ผดุงศักดิ์) พ.ศ. 2540–2560
* พระครูสังฆรักษ์บวรพจน์

## อ้างอิง

หมวดหมู่:โบราณสถานในจังหวัดปทุมธานี
เมตารางค์
เมตารางค์
บัสยูน

**บัสยูน** () เป็นเมืองและเขตเทศบาลในเขตผู้ว่าการอัลฆ็อรบียะฮ์ ประเทศอียิปต์ เป็นบ้านเกิดของอะห์มัด อัลมุฮัมมะดี และมุฮัมมัด เศาะลาห์ นักฟุตบอลทีมชาติอียิปต์

## หมายเหตุ

## อ้างอิง

หมวดหมู่:เมืองในประเทศอียิปต์
วัดบางช้างใต้

**วัดบางช้างใต้**  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำนครชัยศรี ในตำบลบางช้าง อำเภอสามพราน จังหวัดนครปฐม

วัดบางช้างใต้สร้างขึ้นเมื่อ พ.ศ. 2335 ในแผ่นดินรัชกาลพระบาทสมเด็จพระพุทธยอดฟ้าจุฬาโลกมหาราช ต่อมา พ.ศ. 2400 ทางวัดได้สร้างอุโบสถหลังที่ 2 ขึ้นมาใหม่แทนหลังแรกซึ่งถูกไฟไหม้ และได้มีการอัญเชิญพระพุทธรูปนามว่า *หลวงพ่อเพชร* จากจังหวัดพระนครศรีอยุธยามาด้วยเรือพายม้า เป็นพระพุทธรูปศิลปะเชียงแสน ประทับนั่งอยู่ในปางสมาธิ ปัจจุบันประดิษฐานอยู่บนบุษบกภายในอุโบสถหลังที่ 3 ซึ่งสร้างขึ้นในรัชกาลพระบาทสมเด็จพระปกเกล้าเจ้าอยู่หัว วัดบางช้างใต้ได้รับพระราชทานวิสุงคามสีมาเมื่อวันที่ 27 มกราคม พ.ศ. 2479 ปัจจุบันมีพระครูอรุณธรรมวิสุทธิ์ เป็นเจ้าอาวาส

เดิมวัดชื่อว่า **วัดบางช้าง** มีตำนานกล่าวไว้ว่าบริเวณลุ่มน้ำนครชัยศรี มีสัตว์ป่านานาชนิดและโขลงช้างอาศัยอยู่และเดินไปกินน้ำที่นี่ทุกวัน นานวันทางเดินของช้างจึงกลายเป็นคลอง จึงเรียกคลองนี้ว่าคลองบางช้าง มีวัดที่ตั้งอยู่ทางเหนือ เรียกว่า วัดบางช้างเหนือ และวัดที่ตั้งอยู่ทางใต้เรียกว่า วัดบางช้างใต้

ภายในวัดบางช้างใต้มีพิพิธภัณฑ์อยู่ภายในวัด ที่อาคารพิพิธภัณฑ์จะเป็นอาคารทรงไทยใต้ถุนสูง เดิมเป็นหอฉัน ชั้นบนจัดแสดงข้าวของสะสมของทางวัด วัตถุที่จัดแสดง ได้แก่ พระพุทธรูปโบราณ พระบุเงิน ตาลปัตร รอยพระพุทธบาทจำลอง คัมภีร์ใบลาน หีบพระธรรม ตู้พระธรรม ภาพถ่ายเก่าของวัด เครื่องลายคราม เครื่องปั้นดินเผา และตู้ไม้แกะสลัก เป็นต้น

## อ้างอิง

บางช้างใต้
หลุมดำแห่งกัลกัตตา

thumb|ที่ตั้งของอดีตคุกมืด หลุมดำแห่งกัลกัตตา ภาพถ่ายเมื่อปี 1906

**หลุมดำแห่งกัลกัตตา** (, ; *อนฺธกูป หตฺยา*) เป็นอดีตคุกมืด (dungeon) ในฟอร์ตวิลเลียมของเมืองกัลกัตตาของอินเดียในปัจจุบัน มีพื้นที่ 4.30 × 5.50 ⁠เมตร ที่ซึ่งกองทัพของซีราช อุดดาวลอฮ์ นาวับแห่งเบงกัล ใช้คุมขังนักโทษสงครามของกองทัพอังกฤษในคืนวันที่ 20 มิถุนายน 1756 จอห์น เซฟานียาห์ ฮอลเวิล หนึ่งในผู้ถูกคุมขังชาวอังกฤษและเจ้าหน้าที่ของบริษัทอินเดียตะวันออกระบุว่าภายหลังฟอร์ตวิลเลียมล่มสลาย ทหารชาวอังกฤษ, ทหารอินเดียที่รับราชการให้กับอังกฤษ และพลเมืองอินเดียถูกจับกุมข้ามคืนในสภาวะที่อัดกันจนทำให้หลายคนตายจากการขาดอากาศและจากความร้อน มีคนเสียชีวิตทั้งหมด 123 รายจากผู้ถูกกักขัง 146 คน  นักประวัติศาสตร์ยุคใหม่เชื่อว่านักโทษจำนวน 64 คนถูกส่งเข้าไปในอนธกูป และ 43 รายเสียชีวิตในนั้น

## อ้างอิง

หมวดหมู่:โกลกาตา
หมวดหมู่:บริติชอินเดีย
หมวดหมู่:การสังหารหมู่ในประเทศอินเดีย
วัดแสวงสามัคคีธรรม

**วัดแสวงสามัคคีธรรม** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลคลองห้า อำเภอคลองหลวง จังหวัดปทุมธานี หน้าวัดทางทิศตะวันออกติดกับคลองระบายน้ำ

วัดแสวงสามัคคีธรรมได้รับอนุญาตให้สร้างเมื่อวันที่ 18 พฤษภาคม พ.ศ. 2505 นายแสวง สวนสวย และนางสวิง ยินดี ผู้เป็นน้องสาวเป็นผู้ถวายที่ดินและเป็นผู้ทำการสร้างวัด ในด้านการเงินได้รับการช่วยเหลือ บริจาคผู้ใหญ่เสงียม เพ็ชรน้อย และนายพะยอม เพ็ชรน้อย กระทรวงศีกษาธิการได้ประกาศตั้งเป็นวัดโดยถูกต้องตามกฎหมายเมื่อวันที่ 17 ธันวาคม พ.ศ. 2508 ชาวบ้านเรียกอีกชื่อว่า **วัดใหม่** ได้รับพระราชทานวิสุงคามสีมาเมื่อวันที่ 12 มีนาคม พ.ศ. 2508 เขตวิสุงคามสีมากว้าง 14 เมตร ยาว 28 เมตร ได้รับพัทธสีมาเมื่อวันที่ 29 มีนาคม พ.ศ. 2509 ทำพิธีฝังลูกนิมิตเมื่อวันที่ 9 มกราคม พ.ศ. 2549

วัดแสวงสามัคคีธรรมเป็นวัดที่มีอุโบสถใหญ่ และทางด้านหลังวัดมีบรรยากาศร่มรื่นด้วยต้นไม้ใหญ่

## รายนามเจ้าอาวาส
* พระใบฎีกา ผล 
* พระอธิการล้วน 
* พระครูพิพัฒน์ปัญญาธร (สมบุญ ปญฺญาธโร) 
* พระสมุห์ สมนึก กนฺตปญฺโญ 
* พระครูวิจิตรธรรมวิธาน (ชาตรี อินฺทธมฺโม)

## อ้างอิง

แสวงสามัคคีธรรม
แสวงสามัคคีธรรม
เขากิลเบิร์ท

**เขากิลเบิร์ท** (, ; *คิลพรรฏ*) เป็นหินเนินยอดป้าน เสาหินมอนอลิธหินบะซอลต์ดำความสูง  ในย่านอานเธรี มุมไบ ประเทศอินเดีย เขามีหน้าผาความชันสูงซึ่งเกิดจากลาวาที่หลอมเหลวและถูกบีบออกมาจากโลกในยุคเมโสโซอิกราว 66 ล้านปีก่อน ซึ่งพบกระจัดกระจายทั่วไปในบริเวณที่ปัจจุบันคือรัฐมหาราษฏระ, รัฐคุชราต และ รัฐมัธยประเทศ กินพื้นที่กว่า  อันเป็นผลจากการปะทุของภูเขาไฟในเวลานั้น

เขากิลเบิร์ทได้รับการจัดตั้งเป็นอุทยานแห่งชาติในปี 1952 และในปี 2007 เป็นโครงสร้างภายใต้การคุ้มครองเกรด II ของเทศบาลมหานครมุมไบ (MCGM) ในปัจจุบัน การขุดเจาะหินจากเขาและพื้นที่รอบ ๆ จึงเป็นสิ่งผิดกฎหมาย อย่างไรก็ตาม ในปัจจุบันพบว่าเขากิลเบิร์ทเผชิญกับการกรัดกร่อนรุนแรงในระดับหนึ่ง

บนยอดของเขาเป้นที่ตั้งของมนเทียรสองแห่ง คือ โคเทวีมนเทียร กับ ทุรคามาตามนเทียร สามารถเข้าถึงได้โดยการปีนบันไดที่สบักเข้าไปในเขา บนยอดเขาเป็นจุดชมวิวของย่านชานเมืองมุมไบ

## อ้างอิง

หมวดหมู่:มุมไบ
หมวดหมู่:อทุยานแห่งชาติในประเทศอินเดีย
หมวดหมู่:ธรณีวิทยาอินเดีย
หมวดหมู่:เนินยอดป้าน
ทรอเฟเดช็องปียง 2021

** ทรอเฟเดช็องปียง 2021** เป็นการแข่งขันฟุตบอลทรอเฟเดช็องปียง ครั้งที่ 26 ซึ่งเป็นการแข่งขันฟุตบอลประจำระหว่างทีมชนะเลิศ ลีกเอิง ฤดูกาล 2020–21 ล็อสก์ลีล พบกับ ทีมชนะเลิศกุปเดอฟร็องส์ ฤดูกาล 2020–21  ปารีแซ็ง-แฌร์แม็ง โดยมีกำหนดการแข่งขันในวันที่ 1 สิงหาคม ค.ศ. 2021 ณ สนามกีฬาบลูมฟิลด์ ในเทลอาวีฟ ประเทศอิสราเอล

## การคัดเลือกเจ้าภาพ
ในวันที่ 11 มีนาคม ค.ศ. 2021สหพันธ์ฟุตบอลฝรั่งเศส ได้ประกาศว่าการแข่งขันจะเกิดขึ้นที่สนาม สนามกีฬาบลูมฟิลด์ ในเทลอาวีฟ ประเทศอิสราเอล โดยมีกำหนดในวันที่ 1 สิงหาคม ค.ศ. 2021
## การแข่งขัน

### การแข่งขัน


## หมายเหตุ

## อ้างอิง

## แหล่งข้อมูลอื่น
*  (ฝรั่งเศส)

2021
หมวดหมู่:นัดการแข่งขันของสโมสรฟุตบอลปารีแซ็ง-แฌร์แม็ง
หมวดหมู่:นัดการแข่งขันของล็อสก์ลีล
จลิยานวาลาบาค

**จลิยานวาลาบาค** หรือบางทีสะกด **จัลเลียนวาลาบาค** (; *จลฺฮิอานวาลา บาก*, , Jallianwala Bagh) เป็นสวน (บาค) เก่าแก่และอนุสรณ์ประวัติศาสตร์ชาติอันสำคัญยิ่งของรัฐในเมืองอมฤตสระ ประเทศอินเดีย ได้รับการอนุรักษ์ไว้เพื่อระลึกถึงเหตุสังหารหมู่ที่เกิดขึ้นที่นี่ระหว่างเทศกาลไวสาขีเมื่อวันที่ 13 เมษายน 1919 ปัจจุบันภายในมีทั้งพิพิธภัณฑ์ อนุสรณ์ และรูประลึกถึงผู้เสียชีวิตในเหตุการณ์

สวนขนาด 7 เอเคอร์ (28,000 ตารางเมตร) นี้ตั้งอยู่ไม่ไกลจากหมู่ศาสนสถานของวิหารทองในศาสนาซิกข์

## อ้างอิง

หมวดหมู่:สวนสาธารณะในประเทศอินเดีย
หมวดหมู่:สิ่งก่อสร้างในอมฤตสระ
จาวสัถโยคินีมนเทียร (มุไรนา)

thumb|ด้านนอกของจาวสัถโยคินีมนเทียร
**จาวสัถโยคินีมนเทียร** (เทวนาครี: चौसठ योगिनी मंदिर; Chausath Yogini Temple) เป็นมนเทียรสร้างขึ้นในศตวรรษที่ 11 ตั้งอยู่ในอำเภอมุไรนา รัฐมัธยประเทศ สร้างขึ้นด้วยแปลนเป็นรูปวงกลม จาวสัถมนเทียรตั้งอยู่ในหมูบ้านมิตาวลี (ปรากฏคำสะกดทั้ง Mitaoli, Mitauli, Mitawali และ Mitavali) ในอำเภอมุไรนา  จากควาลิยัร 

เป็นที่พูดถึงกันทั่วไปว่ามนเทียรนี้เป็นต้นแบบในการออกแบบอาคารรัฐสภาอินเดียที่นิวเดลีซึ่งมีลักษณะแปลนเป็นรูปวงกลมเช่นกัน และเคยถูกนำไปถกเถียงในรัฐสภาของอินเดีย

## ประวัติ

ในจารึกเมื่อปี 1323 (วิกรมสามวัต 1383) ระบุว่ามนเทียรนี้สร้างขึ้นโดยราชาแห่งกาฉปฆตา นามว่า เทวปาละ (Devapala; ) เชื่อกันว่าการสร้างมนเทียรนี้มีความสัมพันธ์กับลักษณะการโคจรทางดาราศาสตร์ของดวงอาทิตย์

## อ้างอิง

หมวดหมู่:โบสถ์พราหมณ์ในรัฐมัธยประเทศ
วัดศรีอุโมงค์คำ

**วัดศรีอุโมงค์คำ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียง อำเภอเมืองพะเยา จังหวัดพะเยา  มีที่ดินเนื้อที่ 6 ไร่ 

## ประวัติ
วัดศรีอุโมงค์คำสร้างขึ้นเมื่อ พ.ศ. 2389 เดิมชาวบ้านเรียกว่า **วัดสูง** ตามลักษณะพื้นที่ตั้งวัดที่เป็นเนินสูงเด่น เป็นเนินที่เกิดจากการขุดสระของชาวบ้านแล้วนำดินไปถมจนเกินเป็นเนินเขาขนาดใหญ่ขึ้นมา วัดได้รับพระราชทานวิสุงคามสีมาเมื่อวันที่ 3 กุมภาพันธ์ พ.ศ. 2498 มีเขตวิสุงคามสีมา กว้าง 12 เมตร ยาว 26 เมตร จากหลักฐานทางโบราณคดี สันนิษฐานว่าน่าจะสร้างในสมัยอยุธยา ราวพุทธศตวรรษที่ 20–21 เพราะพบหลักฐานเป็นพระพุทธรูปหินทราย และงานแกะสลักหินทรายอื่น ๆ เช่น เทวรูป รูปสัตว์ต่าง ๆ ในยุคหินทรายเมืองพะเยาอยู่เป็นจำนวนมาก

คำว่า "ศรี" หรือที่ล้านนาอ่านว่า "สะ-หรี" หมายถึง ต้นโพธิ์ คำว่า "อุโมงค์" เดิมทีชาวบ้านเชื่อกันว่าใต้ฐานโบสถ์ของวัดแห่งนี้ มีถ้ำหรืออุโมงค์อยู่ สามารถลอดไปโผล่ยังแม่น้ำอิงที่ไหลผ่านใจกลางกว๊านพะเยาได้ ส่วนคำว่า "คำ" หมายถึง ทองคำ ชื่อว่าที่นี่มีพระพุทธรูปทองคำฝังอยู่ใต้ฐานอุโมงค์ หรือ มีอุโมงค์ลงรักปิดทอง สามารถนำพระบรมธาตุมาประดิษฐานไว้ได้ หรือ มีสะเปา (เรือ) ที่ลงรักปิดทองอยู่

## อาคารเสนาสนะ
องค์พระธาตุเจดีย์บนเนินสร้างขึ้นในสมัยเชียงแสน แต่จากเอกสารของวัดระบุว่าไม่ปรากฏหลักฐานศักราชที่สร้างชัดเจน มีฐานย่อมุมไม้สิบสอง และมีซุ้มพระประดับอยู่ทั้ง 4 ด้าน เจดีย์องค์นี้ ได้ถูกฟ้าผ่าอยู่บ่อยครั้ง ทำให้คนโบราณหลายคนเชื่อว่าเป็นเจดีย์อาถรรพ์

อุโบสถประดิษฐาน *พระเจ้าล้านตื้อ* หรือ *หลวงพ่องามเมืองเรืองฤทธิ์* ซึ่งได้รับการยกย่องเป็นพระพุทธรูปที่มีพุทธลักษณะงดงามที่สุดแห่งล้านนาไทย มีหลักฐานปรากฏในศิลาจารึกว่าสร้างขึ้นในสมัยพระเจ้าเมืองสร้อยพะเยา ในราวปี พ.ศ. 2058 แต่ไม่ทราบว่าเดิมมาจากที่ไหน เพราะพบถูกทิ้งอยู่ที่สนามเวียงแก้ว (ปัจจุบันเป็นที่ตั้งศาลหลักเมืองพะเยา) ก่อนถูกอัญเชิญมาเป็นพระประธานภายในอุโบสถ พระเจ้าล้านตื้อเป็นปางมารวิชัย ทำจากทองสำริด หน้าตักกว้าง 184 เซนติเมตร สูง 270 เซนติเมตร

วิหารหลังเก่าที่สร้างขึ้นในปีจุลศักราช 1237 สัปตศก เจ้าหลวงอริยะซึ่งลงไปรับสัญญาบัตรกลับมาครองเมืองพะเยาได้ก่อสร้างวิหารนี้ขึ้น แต่ภายหลังถูกรื้อออกไป สันนิษฐานว่าอาจเป็นวิหารหลังที่เหลือร่องรอยเพียงฐานของวิหาร ต่อมาได้รับการขึ้นทะเบียนจากกรมศิลปากร ในส่วนฐานวิหารเก่านี้

ด้านล่างของฐานอุโบสถและเจดีย์ ยังมีวิหารเล็กกว้างประมาณ 10 เมตร ยาว 15 เมตร เป็นที่ประดิษฐานพระพุทธรูปสำคัญสององค์ คือ พระพุทธรูปหินทรายพระเจ้าทันใจและพระพุทธรูปหินทรายกว๊านพระเยา

## อ้างอิง

ศรีอุโมงค์คำ
หมวดหมู่:โบราณสถานในจังหวัดพะเยา
อาคารรัฐสภา (นิวเดลี)

**อาคารรัฐสภา** () หรือ **สันสัทภวัน** (, ) ในนิวเดลี เป็นที่ทำการของรัฐสภาอินเดีย ตั้งอยู่ห่างไป 750 เมตรจากราษฎรบดีภวัน และตั้งอยู่บนถนนสันสัทมรรค ล้อมรอบด้วยประตูอินเดีย, อนุสรณ์สถานสงครามแห่งชาติ, สำนักนายกรัฐมนตรี, บ้านเลขที่ 7 ถนนโลกกัลยาณ, อาคารรัฐเลขานุการ อาคารรัฐสภาเป็นที่ตั้งของโลกสภา กับ ราชยสภา (สภาล่างและสภาสูงตามลำดับ) ของรัฐสภาอินเดียซึ่งเป็นระบบสองสภา

อาคารออกแบบโดย เซอร์เอ็ดวิน ลุทเยนส์ กับ เซอร์เฮอร์เบิร์ท เบเคอร์ เริ่มก่อสร้างในปี 1921 และเสร็จสมบูรณ์ในปี 1927 ก่อนจะเปิดอย่างเป็นทางการในเดือนมกราคม 1927 ในฐานะที่ทำการของสภานิติบัญญัติจักรวรรดิ หลังสิ้นสุดการปกครองของจักรวรรดิอังกฤษ อาคารได้ถูกใช้งานโดยสภานิติบัญญัติและรัฐสภาภายหลังการประกาศใช้รัฐธรรมนูญอินเดียในปี 1950 อย่างไรก็ตามมีแหล่งข้อมูลบางแหล่งอ้างว่าการออกแบบนี้ได้รับแรงบันดาลใจมากจากแปลนของจาวสัถโบคินีมนเทียรในมุไรนา

ปัจจุบัน อาคารรัฐสภาแห่งใหม่ตั้งอยู่ไม่ไกลกันกำลังก่อสร้างเพื่อเป็นสัญลักษณ์ของการออกจากมรดกของจักรวรรดิอังกฤษ และเป็นส่วนหนึ่งของโครงการพัฒนาเซนตรัลวิสตาใหม่ภายใต้รัฐบาลนเรนทระ โมที ซึ่งถูกวิพากษ์วิจารณ์อย่างหนัก

## อ้างอิง

## แหล่งข้อมูลอื่น
* 

หมวดหมู่:รัฐสภาอินเดีย
หมวดหมู่:สิ่งก่อสร้างในเดลี